Potpisan ugovor o izgradnji elektrane Trebinje 1 – Energy Press\nPotpisan ugovor o izgradnji elektrane Trebinje 1\nBy Energypress.net\t Oct 20, 2020\nMinistar energetike i rudarstva RS Petar Đokić i direktor Elektroprivrede RS Luka Petrović potpisali su danas ugovor o dodjeli koncesije za izgradnju solarne elektrane Trebinje 1 na području grada Trebinja, prenio je Dnevni AvaZ.\nPrema riječima Đokića, Vlada RS je na osnovu prethodno sprovedenog postupka u skladu sa zakonom o koncesijama, donijela odluku i dodijelila koncesiju za izgradnju solarne elektrane na području Trebinja. On je dodao da je planirano da elektrana do 2022. godine bude na mreži i da je na ovaj način Vlada RS dala izuzetan doprinos i podršku razvoju Trebinja.\nDirektor Elektroprivrede RS Luka Petrović je istakao da je ovo preduzeće isključivo opredijeljeno da gradi nove objekte iz obnovljivih izvora, a solarna elektrana Trebinje 1 je jedan od tih objekata. On je dodao da je urađeno mnogo posla prije potpisivanja koncesionog ugovora, a sada slijedi dobijanje urbanističko-tehničkih uslova, lokacijskih uslova i nakon toga dobijanje građevinske dozvole.\nZalihe plina u Crnom moru veće od očekivanih\nStanje prirode u Europi se kontinuirano pogoršava\nFitch potvrdio stabilizaciju poslovanja OMV-a\nNastavak pozitivnih trendova uz velike izazove za proračun\nUN objavio, do 2030. godine moguće je zaustaviti AIDS


IRU poziva na veću digitalizaciju kako bi se suočili sa COVID krizom\nJune 24, 2021 June 24, 2021 adminR\nGeneralni sekretar IRU Umberto de Pretto govorio u Grčkoj je na događaju koji je organizovao The Economist, gde je predstavio način kako vlade treba da pomognu operaterima drumskog prevoza da prežive krizu COVID-19.\nViše od 3.500 učesnika iz 25 zemalja prijavilo se za onlajn događaj koji se fokusirao na logističke izazove i mogućnosti u post-COVID svetu, kao i na ulogu Grčke u evropskim lancima snabdevanja.\nOsvrnuvši se na to kako bi zemlje mogle bolje da se oporave od pandemije koristeći se postojećim digitalnim alatima za trgovinu i tranzit, Umberto de Pretto je pozvao grčku vladu da ratifikuje protokol e-CMR s ciljem korišćenja elektronskih tovarnih listova.\n„2020. i 2021. godina videće oko 90 zetabajta podataka generisanih širom sveta, dovoljno za punjenje 19 triliona DVD-a. Regulatori treba da razviju usklađeni i pravno obavezujući okvir kako bi osigurali pravično upravljanje ovim dragocenim resursom “, rekao je on.\nUmberto de Pretto je takođe pozvao vlade da podrže napore u digitalizaciji pružajući finansijske podsticaje malim i srednjim preduzećima, kojima digitalna tranzicija inače može biti preskupa.\n„Vlade moraju da prate korak tehnologije i moraju na najbolji način iskoristiti postojeće digitalne alate kao što su eTIR i eCMR“, zaključio je on.\nNa događaju su takođe govorili Adina Valean, evropska komesarka za transport, Kostas Karamanlis, grčki ministar za infrastrukturu i saobraćaj i Adonis Georgiadis, grčki ministar za razvoj i investicije, kao i druge vodeće ličnosti iz privatnog i javnog sektora.\nAudi će zaustaviti proizvodnju automobila na fosilna goriva do 2033. godine\nDogovor EU o putarinama za kamione zasnovan na kilometraži i emisijama


Državni sekretar Ministarstva kulture i informisanja Nino Brajović smatra da bi država trebalo da se vrati u vlasništvo novinske agencije Tanjug, piše Danas i prenosi da u Udruženju novinara Srbije (UNS) taj predlog ocenjuju prihvatljivim, dok Nezavisno udruženje novinara Srbije (NUNS) upozorava da bi to ugrozilo fer tržišne odnose.\nPredsednik Izvršnog odbora UNS Petar Jeremić rekao je da bi problem Tanjuga trebalo rešiti što pre, uz uslov da to rešenje, po kojem bi ova agencija nastavila sa radom, ne ugrozi preostale agencije na tršištu.\nNe mora da znači ako država ima udeo u vlasništvu Tanjuga da će ga finansirati direktno. Pitanje vlasništva je razdvojeno od finansiranja, ali bilo kakvo rešenje za tu agenciju ne sme da podrazumeva nelojalnu konkurenciju na tržištu prema druge dve agencije, rekao je Jeremić.\nPotpredsednik NUNS Dragan Janjić napominje da bi takvo rešenje sigurno ugrozilo fer tržišne odnose i da je jedino prihvatljivo rešenje za Tanjug ono koje je već propisano zakonom – da se privatizuje.\nAko Tanjugu država plati dobit, a ostali to ne mogu da priušte, stvara se nelojalna konkurencija, rekao je Janjić i upozorio da je „jedina normalna ideja“ da se Tanjug privatizuje.\nA, ako država želi svoj kanal informisanja, neka napravi neprofitni vladin biro po ugledu na druge zemlje, naglasio je Janjić i predočio da bi trebalo promeniti najmanje 10 zakona da bi se rešenje koje predlaže Brajović primenilo.\nVlada Srbije je pre više od godinu dana donela odluku o gašenju Tanjuga, ali ova medijska kuća i danas nesmetano radi, podseća Danas.\n← Sindikat: Angažovanje preko agencije skuplje\nNa internetu ima mesta za sve →


Auto Autor:Nebojša Lindić08. dec. 202113:11\nNemačka kompanija objavila je prve skice njihovog popularnog pick-up modela, za koji kažu da će imati „čist Volkswagenov DNK“, iako je nastao u saradnji sa Fordom, i to na platformi Rangera.\nNovi Amarok je razvijen paralelno sa nedavno predstavljenim Ford Rangerom, a oba modela će se proizvoditi u Fordovoj fabrici Silverton u Južnoafričkoj Republici. Ova dva automobilska giganta su se udružila 2019. godine, a njihova saradnja obuhvata komercijalna vozila i električne automobile.\nNova generacija Amaroka će biti prvi model predstavljen kao rezultat ove inicijative koju Volkswagen opisuje kao „veliki strateški korak“. Kompanija iz Volfsburga objavila je dve tizer fotografije novog Amaroka koje blago otkrivaju dizajn spoljašnjosti i unutrašnjosti. Sledeća generacija ovog pick-up modela će imati potpuno novi izgled, ali i dosta više opreme od svog prethodnika, poput novih sistema asistencije vozaču.\nPrema prvim tizer fotografijama, vidi se da će Amarok imati agresivniji izgled, sa maskom hladnjaka poput one koju ima poslednji Touareg, dok su lukovi točkova očigledno inspirisani Volkswagenovim SUV modelom za američko tržište – Atlasom.\nNovi Amarok će koristiti platformu koja je razvijena za Ford Ranger, a prema poslednjim najava, premijera se očekuje početkom sledeće godine. Početak prodaje na evropskom tržištu trebala bi da počne krajem 2022.\nBonus video: Prvi kadrovi sa naše test vožnje modela Toyota Hilux u Severnoj Makedoniji\namarokFordford rangerpick upvolkswagen


Kineska ambasada u Londonu saopćila je da je izuzetno nezadovoljna i da se odlučno protivi pominjanu Xinjianga, Hong Konga i Tajvana, jer to pominjanje iskrivljuje činjenice i izlaže “zlobne namjere nekolicine zemalja kao što su Sjedinjene Američke Države.”\nDok pandemija koronavirusa još bjesni i globalna ekonomija posrće, međunarodnoj zajednici potrebno je jedinstvo i saradnja svih zemalja a ne “elitna“ politika moći koja sije podjele, dodaje ambasada.\n– U kineska unutrašnja pitanja ne smije se uplitati, kineski ugled ne smije se ocrniti i kineski interesi ne smiju se kršiti. Odlučno ćemo braniti naš nacionalni suverenitet, sigurnost i razvojne interese, i odlučno ćemo uzvratiti na sve vrste nepravdi i udaraca protiv Kine – dodaje ambasada.\nSavjetnik za nacionalnu sigurnost Bijele Kuće Jake Sullivan izjavio je da je jučerašnje saopćenje G7 značajan korak naprijed za grupu, dok su se njeni čelnici “okupili oko potrebe da se suprotstave i natječu s Kinom u pitanjima od očuvanja demokratije do tehnološke utrke”.\n– Tražimo od Sjedinjenih Američkih Država i ostalih članica G7 da poštuju činjenice, da razumiju situaciju, prestanu ocrnjavati Kinu, prestanu se miješati u njena unutrašnja pitanja i prestanu škoditi kineskim interesima – navodi se u saopćenju.\nAmbasada je također saopćila da se traganje za korijenima pandemije koronavirusa ne bi trebalo politizirati, nakon što je G7 zatražila u istom saopćenju punu i opširnu istragu porijekla koronavirusa u Kini.\n– Političari u Sjedinjenim Državama i u drugim zemljama ignorišu činjenice i nauku, otvoreno negirajući i dovodeći u pitanje izvještaj zajedničke ekspertske grupe, i upućuju nerazumne optužbe protiv Kine – zaključila je kineska ambasada u saopćenju, prenosi Reuters.


ATLETSKI stadion za nacionalna i svetska takmičenja u Ćupriji, koji nosi ime legendarnog atletskog trenera Aleksandra Ace Petrovića, svečano će biti otvoren 28. avgusta.\nNa njemu će biti održan i prvi atletski miting „Memorijal Vera Nikolić“, posvećen nedavno preminuloj najuspešnijoj srpskoj i jugoslovenskoj atletičarki Veri Nikolić.\nStadion ima osam traka na poliuretanskoj stazi, podlozi za sve vremenske uslove, od specijalnog crvenog poliuretana na asfaltu, otpornog na habanje, temperaturne oscilacije, sprinterice i UV zračenja.\nIzgradnju stadiona, koji je koštao preko 135 miliona dinara, finansirala je opština Ćuprija. On je deo Atletskog kompleksa Srbije sa dvoranom vrednom 500.000.000 dinara i biće baza za pripreme svetskih atletičara 2022. godine, kada je Srbija domaćin Svetskog prvenstva u atletici. Dvoranu će finansirati Vlada Srbije i Atletski savez Srbije.\nAtletika Ćuprija Ćuprija vesti Memorijal Vera Nikolić


U kompaniji “Fagus” nema mjesta strahu od krize - KVorum.net / Kotor-Varoš -\nU kompaniji “Fagus” nema mjesta strahu od krize\nAutor: Slaven Šubara / Datum: 16.03.2016. 08:55\nAko izađete kao pobjednik u ovo teško vrijeme sigurno je da ste sposobniji da bolje i kvalitetnije radite nego do sada.\nVrijeme koje nazivaju krizom jeste vrijeme u kome odgovorni ljudi moraju da urade sve da bi unaprijedili svoje poslovanje. Ono što mi pokušavamo da uradimo u “Fagusu” jeste da predvidimo situaciju i nađemo prava rješenja. Da bismo bili sposobni za takmičenje na svjetskom tržištu, potrebno je da radimo na povećanju produktivnosti, discipline na poslu i u procesu proizvodnje, efikasnijoj naplati i obezbjeđenju likvidnosti. Ukupna sposobnost, zajedno sa povjerenjem koje vlada i kod dobavljača i kod kupaca, jeste jedan od aduta koji povećavaju šansu za ostvarenje poslovnih ciljeva u kriznim situacijama – kaže Miroslav Malijević, predsjednik Uprave ’’Fagus’’ grupe.\nPrethodna vijest: Sjećanje na Jovanku Đekanović iz kotorvaroskog sela Grabovica Sljedeća vijest: Pivnica: Talisman Bend-Rock Svirka


Manji incidenti na obeležavanju Dana Republike u Kruševu\nTanjug 2. avgusta 2018. 19:51\nSKOPLJE – Tokom ceremonije povodom Dana Republike u Kruševu u Makedoniji, danas je došlo do manjih incidenata, pošto su pojedine grupe navijača gađale delegaciju makedonske vlade plastičnim flasama i časama, javio je portal 24 vesti.mkd.\nOni su izvikivali pogrdne reči i uvrede na račun vladine delegacije, navodi portal.\nNa ceremoniji je govorio predsednik Makedonije Đorđe Ivanov, koji je rekao da ta zemlja nije privatna svojina da bi neko trgovao sa njom,da bi je neko prodao, nije ničija teritorija koju svako prisvaja, već da Makeodnija pripada ljudima koji su je stvorili.\nU obraćanju u Mečkinom Kamenu na ceremoniji povodom Dana Republike Ivanov je jasno ponovio da ne podržava „Grčki sporazum“, prenela je MIA.\nOn je optužio vladu da ga zaobilazi kada je u pitanju sporazum o imenu države.\nIvanov je rekao da su građani Makedonije okupljeni oko ideje članstva u EU i NATO, ali da žele da se pridruže tim organizacijama sa svojim imenom, dostojanstvom i čašću.


PROVERITE DA LI VAM JE UPLAĆENO 100 EVRA U 2 KORAKA: Lakše je nego svaki 4\t546\nONI KAMENOM, SRBIJA HLEBOM: Specijalnim letom u Beograd doputovalo 116 125\t913\n14.05.2020. 16:23h 14.05.2020. 16:23h\n"Ono što se desilo Bojanu govori o tome koliko neki ljudi misle da imaju pravo da zakon uzimaju u svoje ruke, koliko se bahate i misle da nisu odgovorni pred zakonom. Osoba koja ga je napala ima oko 25 godina i napala ga je bez ikakvog razloga, usred vožnje, čime je ugrozio bezbednost svih putnika", rekao je Vesić.\n"Na primeru ovog hiligana videćemo kako zakoni važe", rekao je Vesić i dodao da vozači u gradskom prevozu rade težak, odgovoran posao i da moraju da budu skoncentrisani dok rade, te da svako ometanje i napadanje vozača ugrožava bezbednost putnika.\n"Mi se kao Grad trudimo da stanemo iza njih. Njihova prosečna plata je ove godine već 74.000 dinara što je pristojna plata u Srbiji, ali može da bude i veća i kako gradske finansije budu stajale bolje trudićemo se da oni budu među prvima u gradu koji će imati i više plate jer oni to zaslužuju", dodao je Vesić.\n"Došlo je do kraće verbalne čarke nakon čega je on otvorio vrata moje vozačke kabine i tri puta me udario pesnicom u glavu i još jednom vratima, takođe u glavu. Posle toga smo imali razgovor sa policijom i videćemo šta će reći pravosudni organi", ispričao je Mitrović.\n"Bilo koja greška nije namerna i ovom prilikom zamolio bih putnike da nam to ne uzimaju za zlo i da se potrude da se ne ugrožava naša bezbednost i bezbednost naših porodica", rekao je Mitrović koga su posetili i gradski sekretar za javni prevoz Jovica Vasiljević i direktor GSP Beograd Radiša Momčilović.\nPROVERITE DA LI VAM JE UPLAĆENO 100 EVRA U 2 KORAKA: Lakše je nego svaki dan obilazite šaltere banke 4\t546\nONI KAMENOM, SRBIJA HLEBOM: Specijalnim letom u Beograd doputovalo 116 studenata iz Crne Gore 125\t913\nONI KAMENOM, SRBIJA HLEBOM: Specijalnim letom u Beograd doputovalo 116 studenata iz Crne Gore 124\t913


Košarkaši SAD osvojili zlatnu medalju u Londonu\nMuška košarkaška reprezentacija SAD osvojila je zlatnu medalju na Olimpijskim igrama u Londonu, pošto je danas u finalu savladala Španiju sa 107:100 (35:27, 24:31, 24:24, 24:18).\nOI: Španija i SAD u finalu košarkaškog turnira\nKošarkaši Španije plasirali su se večeras u finale na Olimpijskim igrama u Londonu, pošto su u polufinalu pobedili Rusiju 67:59 (9:12, 11:19, 26:15, 21:13).\nOI: Poznati polufinalisti košarkaškog turnira\nKošarkaši Argentine igraće u polufinalu Olimpijskih igara protiv američkog "drim tima", dok se u drugom polufinalu sastaju selekcije Rusije i Španije.\nKobi, Džejms i Djurent predvode SAD u Londonu\nIako na spisku selekcije SAD nema zvezda poput Krisa Boša, Dvena Vejda i Dvajt Hauarda, Amerikanci predvođeni Kobijem Brajantom i Džejsonom Lebronom i dalje su glavni favoriti za osvajanje zlata u...\nDrim tim stvoren pre 20 godina\nNa današnji dan 1991. godine stvoren je prvi i jedini pravi američki košarkaški Drim tim, kada je tadašnji selektor Čak Dejli objavio najjači spisak u istoriji košarke.\nBrajant želi na OI 2012.\nKošarkaš Los Anđeles Lejkersa Kobi Brajant poručio je selektoru američke selekcije Majku Križevskom da može da računa na njega za Olimpijske igre u Londonu 2012. godine, prenose tamošnji...\nAmeri prvi, Srbija osma na FIBA listi\nSrbija šesta na svetu!\nAmerikanci prvaci sveta u košarci\nKošarkaši Sjedinjenih Američkih Država osvojili su zlatnu medalju na 20. po redu Svetskom prvenstvu u Turskoj, pošto su bez problema savladali selekciju domaćina rezultatom 81:64 (22:17, 20:15,...\nAmerikanci u finalu SP\nKošarkaška reprezentacija Sjedinjenih Američkih Država plasirala se u finale Evropskog prvenstva, koje se igra u Turskoj.\nLitvanija pregazila Argentinu za polufinale sa SAD\nKošarkaška reprezentacija Litvanije plasirala se u polufinale Svetskog prvenstva u Turskoj pošto je večeras u četvrfinalu pregazila selekciju Argentine rezultatom 104:85 (28:18, 22:12, 35:23,...\nAmerikanci u polufinalu preko Rusa\nKošarkaška reprezentacija Sjedinjenih Američkih Država pobedila je selekciju Rusije sa 89:79 (25:25, 19:14, 26:17, 19:23) i plasirala se u polufinale Svetskog prvenstva u Turskoj.


Kapisoda: Bez imperativa i pritiska, vjerujem da je vrijeme za prvu pobjedu - CG Sport\nKapisoda: Bez imperativa i pritiska, vjerujem da je vrijeme za prvu pobjedu\n04/01/2020 04/01/2020 - by Mario Andrijašević\nMuška rukometna reprezentacija nalazi se u Sloveniji, gdje je danas (subota, 17:00) i sjutra očekuju prijateljski mečevi sa domaćinom i Makedonijom.\n“Lavovi” su na spektakularan način izborili plasman na Evropsko prvenstvo, nakon velikih pobjeda nad svjetskim prvacima Danskom i Ukrajinom u Podgorici.\nIzabranici Zorana Roganovića igraju u sjajnoj formi i u svojim klubovima, no euforiju pred početak šampionata (deveti januar) ne želi predsjsednik Rukometnog saveza Petar Kapisoda.\n“Nadam se da ćemo se pokazati u najboljem svjetlu u izuzetno jakoj konkurenciji. Kao što to nijesmo radili sa ženskom reprezentacijom uoči Svjetskog prvenstva, tako ni sada pred ove momke ne treba postavljati bilo kakve imperative i stvarati pritisak jer su prethodna četiri nastupa na EP pokazali da ne smijemo biti previše euforični i najavljivati neke velike, nerealne stvari. Moramo da budemo realni, svjesni da smo u vrlo jakoj konkurenciji, a ono što se mora imati je pravi pristip, koji su momci pokazali nebrojano puto do sada i u takvim okolnostima uopšte se ne plašim za rezultat”, kazao je Kapisoda, prenosi “Pobjeda“.\nLegendarno krilo našeg nacionalnog tima pak vjeruje da je došao trenutak da “lavovi” ubilježe prvi trijumf na prvenstvu Evrope.\n“Iskreno bih želio da se napravi iskorak i mislim da je ova ekipa spremna da konačno ostvari prvu pobjedu i proba da se domogne drugog kruga ako se stvore uslovi za to. Savez je uradio sve da ekipi i stručnom štabu obezbijedi kvalitetne uslove za pripreme”, zaključio je Kapisoda.\nShare the post "Kapisoda: Bez imperativa i pritiska, vjerujem da je vrijeme za prvu pobjedu"\nTaggedmuska rukometna reprezentacijapetar kapisodarscgrukometni savez crne gore\nPrethodni članak Mornar večeras protiv Partizana, raskinut ugovor sa Raley-Rossom\nNaredni članak Luka Đorđević se 31. januara priključuje ekipi


Advokati bivšeg predsednika Donalda Trampa dolaze u Senat (Foto: AP/Jose Luis Magana)\nPošto su demokrate iz Predstavničkog doma iznele svoje argumente na suđenju bivšem predsedniku Donaldu Trampu u Senatu, odbranu su u petak izneli i njegovi advokati.\nTrampov advokat Majkl van der Vin rekao je na početku iznošenja argumenata da je "opoziv nepravedan i neustavan čin političke osvete".\n"Ova užasna zloupotreba Ustava samo dalje deli našu naciju kada bi trebalo da pokušavamo da se ujedinjujemo oko zajedničkih prioriteta. Poput svakog drugog politički motivisanog lova na veštice, koje je levica pokretala prethodne četiri godine, ovaj opoziv nema nikakve veze sa činjenicama, dokazima i interesima američkog naroda. Senat bi trebalo brzo i odlučno da ga odbaci", poručio je van der Vin.\nDodao je da "ni jedna razumna osoba ne može ozbiljno da veruje da je predsednikov govor 6. januara bio podsticanje na nasilje ili pobunu" i da je Tramp "eksplicitno ohrabrivao prisutne da koriste svoja prava na miran i patriotski način".\n"Reč je o ustavnoj kulturi ukidanja drugačijih mišljenja", ocenio je van der Vin i istakao da se time pokušava cenzurisati ne samo predsednik Tramp, već i 75 miliona Amerikanaca koji su glasali za njega".\nTrampovi advokati su takođe emitovali video snimke, kako su naveli, žestoke retorike demokrata u prošlosti.\nMeđu snimcima je i govor aktuelnog lidera većine u Senatu Čaka Šumera na jednom skupu pristalica prava na abortus prošle godine, na kojem je pretio konzervativnim sudijama Vrhovnog suda Nilu Gorsaču i Bretu Kavanou da će "platiti cenu" i da "ne znaju šta će ih pogoditi ako donesu ove užasne odluke".\nTa ista mržnja i bes naveli su menadžere za opoziv da ignorišu sopstvene reči i poteze i postave opasan dvostruki standard", ocenio je advokat Dejvid Šoen u komentaru na prikazane snimke\nDeo snimka koji su Trampovi advokati prikazali u Senatu\n"Niste uradili ništa pogrešno. To je reč koju ljudi koriste, ali molim vas zaustavite ovo licemjerstvo ", rekao je Šoen u obraćanju demokratama.\n"Jasno je da nije bilo pobune", ustvrdio je Kastor, uz ocenu da reč "pobuna" znači "preuzimanje kontrole nad nekom zemljom".\nAdvokati odbrane i demokrate koje vode proces opoziva u petak odgovaraju i na pitanja koja su sentatori uputili pismenim putem. Za pitanja i odgovore predviđena su do četiri sata, a već u subotu bi senatori mogli da se izjasne o Trampovoj krivici.\nDemokrate su tokom iznošenja svojih argumenata optužile Trampa da nije bio "nevini posmatrač" događaja već "glavni podstrekač". Bivši predsednik se neće pojaviti pred Senatom, jer je odbio da svedoči na sopstvenom suđenju.\nDemokrate su dva dana, uz potresne i neke do sada neviđene video snimke, iznosile svoju tezu da je bivši predsednik podstakao rulju da upadne na Kapitol i da zato treba da bude proglašen krivim za podsticanje pobune.\nOdlomci snimaka u kojima demokrate tvrde da je Tramp ohrabrivao nasilje\nDan pred iznošenje odbrane, republikanski senatori Lindzi Grejem, Ted Kruz i Majk Li sastali su se sa Trampovim advokatima. Senatori su inače porotnici na suđenju i treba da odluče da li je bivši predsednik kriv za podsticanje pobune.\nCNN prenosi da se jedan od advokata Dejvid Šoen sastao sa senatorima koji su, navodno, želeli da se uvere da je Trampov pravni tim upoznat sa procedurama suđenja.\nTramp je, kako su preneli mediji, razočaran nastupom svojih advokata Dejvida Šoena i Brusa Kastora na samom početku suđenja. Šoen i Kastor su došli u pravni tim, pošto su bivšeg predsednika napustili njegovi advokati.\nZa osudu je potrebna dvotrećinska većina u Senatu, što znači da bi najmanje 17 republikanaca trebalo da glasa da se bivši predsednik proglasi krivim, uprkos tome što je i dalje popularan među republikanskim biračima. To je za sada malo verovatno.\n"Željno iščekujem da vidim šta će uraditi moji republikanski prijatelji", rekao je predsednik Džo Bajden novinarima u Beloj kući.\nTramp je prvi američki predsednik koji je opozvan dva puta i prvi kojem se sudi nakon što je napustio položaj.


Drugi mDay okupio preko 200 programera | PC Press\nDrugi mDay okupio preko 200 programera\n2. oktobar 2015. 15. mart 2017. Ana Maksimović\nNa drugom godišnjem skupu mDay okupilo se preko 200 programera i internet profesionalaca kako bi od kolega iz najuspešnijih domaćih kompanija saznali više o iskustvima u upotrebi najnovijih Web rešenja i tehnologija.\nU subotu, 26. septembra, u prostorijama Heineken pivare u Novom Sadu održan je mDay, skup IT profesionalaca koji već drugu godinu organizuje kompanija Mainstream hosting provajder na čijim serverima se nalazi 8 od 10 najposećenijih domaćih Web sajtova.\nOvogodišnji mDay je okupio preko 200 programera i drugih stručnjaka za IT i Internet, koji su tokom celodnevnog programa imali priliku da od brojnih predavača čuju o novitetima iz industrije, ali i iskustva u upotrebi tih noviteta. „Želimo da ovakvim skupovima pomognemo programerima u Srbiji da saznaju sve što im je potrebno za svakodnevni rad i dalje usavršavanje. Zato smo pozvali uspešne programerske kompanije i neke od naših najvećih partnera i klijenta i zamolili ih da okupljenima prenesu svoja iskustva i na primerima iz prakse pokažu prednosti korišćenja najnovijih tehnologija. Novi Sad smo odabrali kao mesto sa jakom programerskom zajednicom, i nadamo se da smo im ovim događajem uspešno približili informacije koje su im važne“, objašnjava Jelena Opačić, direktorka marketinga i prodaje u kompaniji Mainstream. Na skupu su pored predavača iz Mainstreama učestvovali predstavnici uspešnih domaćih programerskih kompanija i posećenih internet portala, kao što su ActiveCollab, Infostud, Limundo, B92.net, Oracle, Infogram, Cofa Media Group, Null Object, kao i gosti iz hrvatske kompanija Trikoder. Oni su prisutnima predstavili novitete na globalnom nivou, između ostalih i verziju 7 programskog jezika PHP, čije je zvanično predstavljanje zakazano za 12. novembar. Neki od predavača su preneli svoja iskustva u upotrebi određenih proizvoda i tehnologija, kao što su Chef i Rancher, aplikacije za upravljanje kompleksnim serverskim okruženjima, ili AngularJS, razvojno okruženje koje može umnogome ubrzati rad na Web projektima. „Događaji kao što je mDay su značajni za nas IT profesionalce, pre svega programere, jer nam pomažu da u moru novih tehnologija odaberemo one prave, koje nam mogu pomoći u svakodnevnom poslu. Veliki broj primera iz prakse najvećih domaćih kompanija i Web sajtova koje smo videli danas su odličan putokaz ka prednostima određenih tehnologija, i omogućuju nam da učimo na iskustvima najvećih“, izjavio je Nikola Marković, tehnički direktor u kompaniji IT4Biz i učesnik drugog po redu mDay-a.\nPročitajte i: Apple je u 2021. godini developerima isplatio 60 milijardi dolara\nTagovi: developeri, Mainstream, mcloud, mday, web rešenja, web tehnologije\n← ICT i njegova uloga u razvoju inkluzivnog društva za osobe sa invaliditetom\nSlobodan Manojlović, Nikola Ristić, Uroš Vasiljević (sHpiritus mOvens) o muzici i računarima →


Kalinić: "Da ponovimo pristup iz meča sa Albom" - Sportske.net\nKalinić: "Da ponovimo pristup iz meča sa Albom"\nMomak koji u kontinuitetu pruža odlične partije u dresu Crvene zvezde Telekom tvrdi da će za duel sa Žalgirisom biti presudan agresivan pristup koji je dao rezultata u okršaju sa berlinskom Albom.\nKošarkaši Crvene zvezde Telekom u četvrtak nastavljaju takmičenje u TOP 16 fazi Evrolige utakmicom 6. kola sa litvanskim Žalgirisom.\nObe ekipe imaju po jednu pobedu posle pet odigranih kola pa nije teško zaključiti da će pobednik zadržati nadu za plasman u TOP 8, dok će poraženi verovatno ispasti iz te trke.\n"Veoma smo motivisani za duel sa Žalgirisom. Oni su bivši evropski prvaci, tim koji čime kvalitetni i iskusni igrači, zbog čega imamo veliko poštovanje prema njima" kaže Nikola Kalinić.\nKrilni košarkaš Crvene zvezde Telekom pruža sjajne partije u kontinuitetu a upravo je kontinuitet i pristup iz duela sa Albom apostrofirao kao presudne za okršaj sa Žalgirisom.\n"Pokušaćemo da ponovimo agresivan pristup iz duela sa Albom jer bi dobra igra u odbrani mogla da bude ključ za sutrašnju utakmicu" ističe Kalinić.\nNajbolji pojedinci litvanske ekipe jesu Džejms Anderson i Paulius Jankunas ali prvotimac Crvene zvezde Telekom tvrdi da najveća snaga Žalgirisa leži u timskom duhu i zajedništvu koje igrači pokazuju na terenu.\n"Statistički gledano, Džejms Anderson je njihov najbolji igrač, ali, što je još važnije, Žalgiris snagu crpi iz kolektiva" dodaje Kalinić.\nDrugu nedelju za redom Crvena zvezda Telekom će biti domaćin ali će, za razliku od prošle nedelje kada je utakmica igrana u "Pioniru", Žalgiris ugostiti u "KombankAreni".\n"Računamo na veliku podršku naših navijača koji stvaraju atmosferu u kojoj se protivnik ne oseća dobro. Naše je da damo svoj maksimum i pokušamo da ostvarimo drugu pobedu u TOP 16 fazi" zaključak je Nikole Kalinića.\nUtakmica Crvena zvezda Telekom - Žalgiris zakazana je za četvrtak, 5. februar, sa početkom od 20 časova i 45 minuta.


Osim što snižava krvni tlak i smanjuje opasnost od srčanih oboljenja, jednoiposatni počinak u popodnevnim satima poboljšava sposobnost pamćenja.\nNaučnici su, eksperimentima na dvije grupe ljudi utvrdili da su oni, koji su imali mogućnost odspavati nakon što su im "izdati zadaci", mnogo uspješnije izvršili obaveze od onih koji su odmah prionuli na posao, bez "trunke popodnevnog sna".\nIstraživači vjeruju da "siesta" konsolidira pamćenje, odnosno da odmor pomaže našem mozgu da sačuva mnoge naizgled nevažne podatke koji su nam ustvari potrebni.\nAvi Karni iz Centra za istraživanje mozga i njegove funkcije Univerziteta u Haifi, koji je jedan od koautora studije vjeruje da odrasla osoba koja u svom dnevnom rasporedu ima različite vrste zadataka mora svom mozgu dati šansu da prerasporedi stvari i nauči kako ih savladati. A za to je, kaže Karni, idealno popodnevno spavanje.\nProbleme na ovaj način ne mogu solvirati oni koji inače loše spavaju. Istraživači s Univerziteta Wisconsin trenutno eksperimentiraju s bezopasnim magnetnim impulsima koji mogu usporiti moždane talase koji su karakteristični za duboki san. Za sada pokusi na volonterima daju odlične rezultate, ali uredjaj mora proći mnogo ozbiljnije testove da bi se i pojavio na tržištu i počeo masovno upotrebljavati.


16. Međunarodna konferencija SPECOM 16. Međunarodna konferencija SPECOM – Personal magazin\n16. Međunarodna konferencija SPECOM\n16. Konferencija SPECOM održaće se u Novom Sadu, u hotelu Park od 6. do 9. oktobra 2014. Stručni skup je plod konkretne naučne rusko-srpske saradnje. Ruska akademija nauka i Moskovski…\n16. Konferencija SPECOM održaće se u Novom Sadu, u hotelu Park od 6. do 9. oktobra 2014. Stručni skup je plod konkretne naučne rusko-srpske saradnje.\nRuska akademija nauka i Moskovski državni lingvistički univerzitet prvi put u Srbiji održavaju ovu renomiranu konferenciju u saradnji sa Univerzitetom u Novom Sadu i Fakultetom tehničkih nauka. Svečano otvaranje zakazano je za 9 časova.\nBićemo domaćini najuglednijim stručnjacima iz programskih oblasti konferencije “Speech and Computer” (Govor i računar), sa oko 150 učesnika iz 20-tak država širom sveta, među kojima je više desetina doktora nauka i mladih doktoranata iz Rusije.\nPripremili smo sadržajan program konferencije gde će pored prezentacije 60 naučnih radova biti organizovan i jedan okrugli sto sa temom “Razvoj i primena govornih tehnologija” na kom će biti predstavljeni najznačajniji naučni projekti iz oblasti govornih i jezičkih tehnologija u Rusiji, Srbiji i Evropi, radi daljeg povezivanja i naučne saradnje.\nZnačaj razvoja ovih tehnologija je izuzetan, a srodnost slovenskih jezika osnov za plodotvornu saradnju. Njihove primene znače očuvanje naših jezika u savremenim komunikacionim sistemima, unapređenje brojnih ICT servisa, kao i veliku pomoć osobama sa invaliditetom koje imaju problema sa vidom, govorom ili sluhom.\nViše informacija o samoj konferenciji možete pronaći na linku: http://specom.nw.ru/\n16. Međunarodna konferencija SPECOM was last modified: October 3rd, 2014 by Redakcija\nIzložba “Teslina vizija Interneta” na Fakultetu tehničkih nauka\nCoding Serbia konferencija 2014.


O nama - Outdoor Collective\nOutdoor Collective je udruženje građana koje deluje kao platforma za sve entuzijaste Srbije koji se bave aktivnostima u prirodi. Mi smo nepolitička, nediskriminišuća zajednica u koju su dobrodošli svi oni koji su ujedinjeni oko vizije jačanja i slavljenja kulture rekreacije u prirodi. Svoju viziju širimo putem organizovanja filmskih projekcija o sportovima u prirodi, debata vezanih za zaštitu prirodne sredine, kao i projekata koji pomažu ljudima da ponovo uspostave vezu sa prirodom. Centralna ideja svih naših aktivnosti je promocija održivog i informisanog odnosa prema prirodi u Srbijij i prirodnim resursima.\nOkupljajući sve koji uživaju u aktivnostima koje priroda može da ponudi pod jednim kolektivom, naš cilj je da fokusiramo zajedničku energiju u promociju konzervacije jedinstvenih prirodnih lepota naše zemlje. Čvrsto verujemo da je stimulacija aktivne populacije koja duboko poštuje prirodu i u njoj uživa, najbolji način da sačuvamo prirodne lepote za buduće generacije.\nZa više informacija molim Vas preuzmite Statut organizacije Outdoor Collective na linku ovde.


Naslovna strana za petak, 9. novembar 2018. godine – NovostiDana.rs\nNaslovna strana za petak, 9. novembar 2018. godine\nDnevne novine na naslovnim stranama izdanja za petak, 9. novembar, pišu da je predsednik Srpske akademije nauka i umetnosti Vladimir Kostić najavio ostavku, a objavljuju i da Bosna i Hercegovina pravi spisak Srba kojima će biti zabranjen ulazak u tu zemlju.\nALO– „Parama od droge kupuju policajce“, o načinima na koje Kosovo „plaća“ članstvo u Interpolu.\nBLIC– Pod naslovom „Šta bi bilo da su izbori u nedelju“, list objavljuje istraživanje agencije Faktor plus po kojem bi SNS osvojila 53,6 odsto glasova. „Kostić nudi ostavku zbog izbora u SANU“, o buri u Srpskoj akademiji nauka.\nVEČERNJE NOVOSTI– „I Sarajevo pravi crnu listu Srba“, list piše da ministar bezbednosti Dragan Mektić sastavlja spisak osoba kojima će biti zabranjen ulazak u BiH. „Kilogram jabuka samo tri dinara“, o niskim otkupnim cenama.\nDANAS– „Evropa neće tolerisati pritiske na lokalnu vlast i kriminal“, naslov je teksta u kojem se navodi da Komitet za monitoring Saveta Evrope zaseda 7. februara u Beogradu. „Sonja Biserko: Crkva svesna opasnosti podele teritorija“, naslov je intervjua s predsednicom Helsinškog odbora za ljudska prava. „Kroz usta Martinovića govori predsednik Vučić“, povodom kleveta u Skupštini Srbije o listu „Danas“.\nINFORMER– „Radulović od DJB mesečno otme čak 6,4 miliona“, naslov je teksta o optužbama aktuelnog predsednika DJB Branislava Mihajlovića, za koga se traži smena.\nKURIR– „Britaski špijuni i Milo pale Sandžak“, o tome da agenti britanske obaveštajne službe deluju u Crnoj Gori s namerom da stvore republiku Sandžak. List piše i o brutalnom napadu na jednog čoveka i dva žandarma u diskoteci u Arandjelovcu.\nPOLITIKA– „Predsednik SANU najavio ostavku“, o odluci Vladimira Kostića posle izbora akademika. „Vučić i Tači u Briselu posle dva i po meseca“ povodom nastavka dijaloga o normalizaciji odnosa Beograda i Prištine.\nSRPSKI TELEGRAF– „CIA i MI-6 hteli da ubiju Koštunicu“, o navodnoj operaciji u kojoj je bivši predsednik Vojislav Koštunica trebalo da bude ubijen u Sarajevu 2002. godine.


Na severu Kosova u Zvečanu u četvrtak je konstituisana privremena srpska “Skupština Kosova i Metohije” a za njenog predsednika izabran je Slavko Stevanović, predstavnik Srba iz Leposavića.\n"Samo demokratska i ekonomski jaka Srbija može pomoći srpskom narodu na Kosovu iI Metohiji, ali mi ne možemo prihvatiti da cena ulaska Srbije u EU bude gubitak teritorije i nasilna integracija u institucije nepriznate države", rekao je Stevanović.\nSkupštinu su formirali čelnici i odbornici opština sa severa Kosova, a konstitutivnoj sednici nije prisustvovao niko od predstavnika Vlade Srbije.\nSednici je prisustvovalo 97 poslanika koji su usvojili Deklaraciju privremene “’Skupštine Kosova i Metohije” u kojoj se navodi da je Skupština predstavničko telo građana Srbije na Kosovu koji poštuju Ustav i zakone Srbije.\nPrema rečima Stevanovića, činjenica da ova Skupština nije održana pre 28. juna već danas pokazuje da niko od Srba sa Kosova ne želi da ometa svoju državu u njenim naporima da se integriše u evropsku zajednicu.\nOn je naveo i da konstituisanje privremene Skupštine predstavlja pokušaj da se Kosovo "vrati sa bespuća neprava na teren važećeg Ustava i zakona".\nKako je dodao, na ovaj način se šalje poruka međunarodnoj zajednici da se Srbija "ponovo uspravlja" i da se u tom smislu u odnosu na Srbiju kao i u odnosu na druge države mora poštovati međunarodno pravo, povelja UN i Rezolucija 1244 SB o Kosovu kao delu Srbije.\nPomoćnik predsednika Opštine Zvečan Ljubomir Radović izjavio je na sednici da Srbi neće implementirati Briselski sporazum i da neće izaći na izbore po odlukama i zakonima iz Prištine.\n“Nećemo da prihvatimo Ustav i pravni poredak druge, tuđe države nepriznate i bespravno stvorene”, rekao je Radović naglasivši da Srbi znaju svoj put i da neće u Prištinu.\n"Naš glavni grad je Beograd, naša Republika je Srbija, ne želimo drugu državu, drugo državljanstvo ili pravni poredak", rekao je Radović.\nZa potpredsednike Skupštine izabrani su Kosta Galjak i Dobrosav Dobrić a za sekretara imenovana je Ljiljana Ljumović, dok je za njenog zamenika imenovana Mirjana Vasić.\nInače, sednica je sazvana na osnovu Deklaracije usvojene na Saboru srpskog naroda 22. aprila u Mitrovici i zaključka sa sednice četiri opštine sa severa Kosova od 6. juna ove godine u Zvečanu, kao i konsultacija predstavnika više opština sa Kosova održanih tokom maja i juna.\nSednica je, kako se navodi, trebalo da bude održana pre Vidovdana ali su se srpski narodni predstavnici složili da to bude posle 28. juna kako za eventualno nedobijanje datuma za početak pregovora za ulazak u EU ne bi bili okrivljeni Srbi sa severa Kosova.\nŠta Beograd poručuje Srbima sa severa\nSkupština Kosova ratifikovala sporazum sa Srbijom


Petaflop - sinonim za brz kompjuter\nNaslov: Petaflop - sinonim za brz kompjuter Pet Feb 27, 2009 3:16 am\nNemački naučno-istraživački centar Jilih kod kelna, mesto je gde se odnedavno nalazi najbrži superkompjuter na svetu - Peta kompjuter.\nRačunar, koji poseduje čak 72.000 procesora i može da obavi milijardu računskih operacija u sekundi, još uvek nema zvanično ime pa je nazvan jednostavno petaflop-računar. Petaflop je jedinica kojom se meri učinak ovih superkompjutera.\nU nekom direktnom poređenju, snaga ovog kompjutera podudarna je snazi koju bi proizvelo 50.000 običnih kućnih računara.\nCeo sistem ovog superkompjutera sastoji se od 72.000 procesora koji su smešteni u 72 kućišta veličine telefonske govornice. Ovaj računar sada je sposoban da za svega mesec dana konstruiše modele i obavlja simulacije, za koje je do sada bilo neophodno oko 5 meseci.\nUpotrebna vrednost računara je velika, jer oblasti poput nano-tehnologija, nano-elektronike, geologije, fizike, astronomije i inženjerskih nauka jednostavno zavise od ovakvih kompjutera.\nNaravno, ovakvo "čudovište" zahteva i redovno održavanje koje nije jeftino. Samo potrošnja energije računara koštaće oko dva miliona evra na godišnjem nivou. Ipak, prednosti ovakvog superkompjutera veće su od njegovih mana, koje se za sada ogledaju samo u velikoj potrošnji energije.\nPetaflop računar u komercijalni rad biće pušten tokom maja 2009. godine.


Broj vesti u arhivi za Jul 2013: 172\nGodišnjica ubistva žetelaca u Starom Gracku\nParastosom koji će služiti vladika Teodosije u Starom Gracku kod Lipljana danas će biti obeležena 14. godišnjica od ubistva 14 srpskih žetelaca. Parastosu će prisustvovati Aleksandar Vulin.\nHalbauer: Bez vojnog rešenja za sever Kosova\nKomandant KFOR-a Folker Halbauer izjavio je da će KFOR reagovati ako se naruši bezbednost na Kosovu.\nSrbi iz Skadra pomažu sunarodnike na Kosovu\nSrbi iz Skadra u Albaniji sakupili su pomoć u odeći i hrani za Srbe iz Uroševca, Srbice, Novog Brda i Prizrena.\nStaro Gracko: Nema zaborava masakra\nParastosom u Starom Gracku kod Lipljana obeleženo je 14 godina od ubistva 14 žetelaca u ovom mestu. Počinioci i dalje nepoznati.\nGračanica: Svečano otvaranje nove zgrade opštine\nCeremoniji otvaranja nove zgrade opštine Gračanica prisustvovali su premijer Kosova Hašim Tači, njegov zamenik Slobodan Petrović, gradonačelnik Gračanice Bojan Stojanović i specijalni predstavnik EU na Kosovu Samuel Žbogar.\nAutomobil za narodne kuhinje na Kosovu\nSpecijalni predstavnik Evropske unije na Kosovu Samuel Žbogar uručio je ključeve novog Citroena C8 osoblju NVO "Majka devet Jugovića" u selu Prekovcu u opštini Novo Brdo.\nBresje: Nebojša Jovanović uhapšen na svojoj njivi\nJutros oko 8.00 na svojoj njivi u Bresju uhapšen je Neobjša Jovanović (1946). Razlog za privođenje je, prema rečima zamenika ministra policije Saše Rašića, remećenje javnog reda i mira na imanju gde se izvode radovi na izgradnji auto puta. KIM radio nije uspeo da sazna da li je Nebojši Jovanoviću određen pritvor, niti u kom se pritvoru trenutno nalazi.\nU Briselu će danas biti održana 14. runda dijaloga predsednika Vlade Srbije Ivice Dačića i kosovskog premijera Hašima Tačija uz posredovanje visoke predstavnice EU Ketrin Ešton.\nDrecun očekuje detalje za kosovske izbore\nPredsednik skupštinskog Odbora za KiM Milovan Drecun kaže da na lokalne izbore na Kosovu treba "gledati dugoročnije", da bi se omogućio suživot Srba i Albanaca.\nJakšić: Sastanci u Briselu korak ka nezavisnosti\nPoslanik DSS-a Marko Jakšić ocenio da je svaki sastanak u Briselu korak dalje ka nezavisnosti Kosova i Metohije.\nNove inicijative, različiti listići, stare podele i neodlučnosti\nGoran Marinković, šef nove poslaničke grupe "Zajednička budućnost" u Skupštini Kosova, najavljuje formiranje nove građanske inicijative i njeno učešće na lokalnim izborima početkom novembra. Srbi na severu i dalje su neodlučni, prištinski mediji najavljuju štampanje posebnih glasačkih listića za taj deo Kosova.\nNedeljković: Srbi sa severa Kosova ne menjaju svest\nNačelnik kosovsko-mitrovičkog okruga Radenko Nedeljković izjavio je da Srbi sa severa Kosova ne mogu da promene svest i da međunarodna zajednica ne može da ima duple aršine prema Srbima i Albancima.\nNebojša Jovanović pušten iz pritvora\nNakon isteka 24 sata pritvora, Nebojša Jovanović iz Bresja je pušten kući iz pritvorske jedinice u Prištini. Sa eventualnim daljim tokom postupka protiv njega Jovanović nije upoznat.\nDačić, Tači: Napredak u vezi sa izborima, neslaganja o pravosuđu\nSrpski premijer Ivica Dačić i kosovski premijer Hašim Tači složili su se da je ostvaren značajan napredak u organizaciji lokalnih izbora na Kosovu s ciljem da se stvore što bolji uslovi za izlazak Srba.\nGračanica: Zatvaranje likovne kolonije, švedski sto i istraživanje duha\nU Alternativo kulturnom centru (AKC) u Gračanici sinoć je održana izložba kojom je zatvorena treća likovna kolonija u okviru Kulturno zabavnog leta.\nZbog isteka mandata smenjeni direktor sa unukom Markom\nMinistarstvo kulture i informisanja Republike Srbije oglasilo se povodom smene Nenada Todorovića sa mesta direktora Narodnog pozorišta u Prištini i navodi da je Todoroviću istekao mandat.\nGračanica: Pripreme za otvaranje sigurne kuće\nSigurna kuća za žene žrtve porodičnog nasilja u srpskim sredinama na Kosovu još uvek ne postoji. Opština Gračanica radi na dodeli zemljišta za otvaranje sigurne kuće na centralnom Kosovu.\nPožari zbog nemarnosti\nPožar koji je sinoć zahvatio strništa na njivama širom centralnog Kosova, ozbiljno je pretio da ugrozi domaćinstva. Vetar je dodatno otežavao posao vatrogasnim ekipama.\nSkupština Kosova protiv produžetka mandata EULEKS-u\nSkupština Kosova usvojila je rezoluciju u kojoj traži da se mandat EULEKS-a ne produži posle juna 2014. godine, nezadovoljna načinom na koji ta misija EU vodi istrage i slučajeve suđenja za ratne zločine.\nŽbogar: EULEKS došao na molbu Kosova\nSpecijalni predstavnik EU Samuel Žbogar kaže da je misija EULEKS uspostavljena na molbu Kosova i da napredak koji je postignut treba da se nastavi.\nVulin: Ako EULEKS ode sporazumi ne važe\nDirektor vladine Kancelarije za Kosovo i Metohiju Aleksandar Vulin izjavio je danas u Prizrenu da ni jedan sporazum ne važi ako nema izvršne uloge EULEKS-a.\nĐurić: Odlazak Euleksa apsurdna inicijativa\nSavetnik predsednika Srbije Marko Djurić ocenio je da inicijativa Prištine vezana za odlazak Euleksa sa Kosova 2014. godine zvuči apsurdno i predstavlja želju i očekivanje ekstremnih krugova.\nKatastrofalni higijenski uslovi u gračaničkom kontejnerskom naselju\nČetrdeset kontejnera na platou ispred Crvenog krsta u Gračanici nužni su smeštaj raseljenim porodicama sa Kosova. Neke od njih su u ovom naselju smeštene skoro čitavu deceniju.\nOsojane: Slava, parohijski dom, put i parking\nU crkvi Svetog Arhangela u Osojanu služena je liturgija povodom seoske slave. Svečanim presecanjem trake otvoren je novoizgrađeni parohijski dom, put koji vodi do crkve i uređeni parking prostor kod same crkve.\nPutin: Za Moskvu je Kosovo srpska teritorija\nRuski predsednik Vladimir Putin poručio je patrijarhu Irineju da će Moskva i dalje na međunarodnoj sceni zastupati stav da je Kosovo pravno - srpska teritorija.\nSlava u manastiru Svetih Arhangela kod Prizrena\n-Ovo jeste mesto gde se Bog slavi, ovo jeste mesto koje uzdiže čoveka do neba. Nema prigodnijeg i duhovnijeg mesta da se napojimo duhovnom snagom od svetinja Kosova i Metohije. Bez obzira na to kako one izgledaju, one su nepresušni izvor duhovne snage, rekao je u besedi episkop bihaćko-petrovački Atanasije Rakita.\nNikolić u Kijevu: Posvećeni smo evrointegracijama, ali nećemo priznati Kosovo\nPredsednik Srbije Tomislav Nikolić istakao je u razgovoru sa predsednikom Ukrajine Viktorom Janukovičem da je Srbija ozbiljno posvećena evropskim integracijama, ali da nikada neće priznati Kosovo, a od EU očekuje da ostane statusno neutralna.\nRadivojeviću određen pritvor od mesec dana\nIvanu Radivojeviću iz Kosova Polja, koga je juče na Jarinju uhapsila Kosovska policija zbog sumnje da je počinio ratni zločin na Kosovu određen je jednomesečni pritvor.\nPriveden Čedomir Marković iz Gračanice\nPripadnici kosovske granične policije uhapsili su na administrativnom prelazu Jarinje Čedomira Markovića iz Gračanice, potvrdio je KIM radiju, portparol Kosovske policije Baki Keljani.\nDačić želi da glasa na Kosovu\nŽelim da glasam na lokalnim izborima na Kosovu i Metohiji, jer sam rođen tamo, izjavio je danas premijer Srbije Ivica Dačić koji je rođen u Prizrenu.\nHalbauer: Barikada na Ibru-politički simbol\nKomandant KFOR-a general-major Volker Halbauer istakao je da neće narediti nasilno uklanjanje barikade na mostu na Ibru, u Kosovskoj Mitrovici.\nVeljović: Stanje u Kopnenoj zoni bezbednosti stabilno\nDirektor policije Milorad Veljović, koji je danas obišao policijske službenike u kopnenoj zoni bezbednosti na administrativnoj liniji sa Kosovom i Metohijom poručio je da je u kopnenoj zoni stanje stabilno i da situaciju sve službe u potpunosti kontrolišu.\nFrancuska NVO finansira letovanje za decu sa Kosova\nVeć drugu godinu za redom NVO "Solidarnost za Kosovo" sa sedištem u Francuskoj organizuje letovanje na crnogorskom primorju za 40 dece iz srpskih sredina na Kosovu.\nBan Ki Mun: Utvrditi sudbinu nestalih\nGeneralni sekretar Ujedinjenih nacija Ban Ki Mun je u redovnom tromesečnom izveštaju o situaciji na Kosovu pozvao vlasti u Srbiji i na Kosovu da učine napor kako bi se utvrdila sudbina nestalih osoba i odgovorilo na sve tvrdnje o ratnim zločinima.\nKocijančić: EU i Priština o EULEKS-u\nPortparolka visoke predstavnice EU Maja Kocijančič rekla je da će države članice EU "u tesnoj saradnji" sa vlastima Kosova" odlučiti o produženju mandata EULEKS-a na Kosovu, i to na temelju zajedničke ocene situacije i potreba Kosova.\nGračanica: Nova pijaca uskoro počinje sa radom\nZelena pijaca u blizini glavnog mosta u Gračanici će uskoro početi sa radom. Kako navode u Opštini Gračanica ostalo je da se završe administrativni poslovi.\nProtest zbog neisplaćenih minimalaca\nProtest radnika koji ostvaruju pravo na privremenu novčanu naknadu (minimalac) biće održan sutra u 10 časova ispred prostorija Kosovskog okruga u Gračanici.\nUhapšen Žarko Veselinović\nEULEKS na severu Kosova uhapsio dve osobe osumnjičene za pokušaj ubistva. Srpski mediji prenose da je uhapšen Žarko Veselinović.\nUkradena pšenica povratnicima\nČlan privremenog organa srpske opštine Klina u Metohiji Božidar Šarković rekao je da su nepoznati počinioci Srbima povratnicima u selo Dolac ukrali 1,2 tone tek požnjevene pšenice.


U Budvi 66 osoba procesuirano zbog kršenja mjera – CG Live\nU Budvi 66 osoba procesuirano zbog kršenja mjera\nBudvanska policija je od početka 2021. godine nadležnom tužilaštvu podnijela krivivične prijave protiv 66 osoba zbog kršenja mjera Ministarstva zdravlja donijetih u cilju suzbijanja pandemije COVID19, saopšteno je iz Uprave policije.\nPripadnici Centra bezbjednosti Budva do današnjeg dana, sprovodeći kontrole iz dijela svoje nadležnosti, zatekli su 66 osoba u kršenju mjera.\n“Nadležnom tužilaštvu je podnijeto 39 krivičnih prijava protiv 66 osoba za koja se sumnja da su izvršila 67 krivičnih djela nepostupanje po zdravstvenim propisima za suzbijanje opasne zarazne bolesti.\nPolicija je, od mjera čija je kontrola u njenoj nadležnosti, na području Budve registrovala najviše kršenja mjere zabrana napuštanja objekta stanovanja u propisanom vremenu”, navodi se u saopštenju.\nTags: budva cglive COVID-19 uprava policije\nPrevious Akcijom “Zamka” policija traga za krijumčarima marihuane\nNext Redukovano radno vrijeme u Opštini Budva: Sa strankama od devet do 11, u birou da ne bude više od dvoje\nU Budvi Radionica “Volonterizam i mladi”\nPredsjednik Budve Marko Carević prisustvovao liturgiji u čast Svetih Novomučenika Jasenovačkih u Jasenovcu


Analitičari: Potrebna nova pozicija Vlade Kosova u dijalogu sa Srbijom\nNastavak dijaloga i sprovođenje postignutih sporazuma su prioriteti i Kosova i Srbije u 2015. Analitičari na Kosovu očekuju brz nastavak ovog procesa, ali se nadaju da će nova vlada imati i novu poziciju naspram njega, odnosno, da će biti transparentniji, a uz to postoji i skupštinska kontrola nad postignutim sporazumima.\nFisnik Korenica iz Gupe za političke studije kaže da zvanična Priština ne bi trebala da dopusti da se prilikom razgovora diskutuje o unutrašnjim pitanjima Kosova, već samo o bilateralnim temama između dve države, i temama koje se tiču uklanjanja srpskih institucija sa Kosova.\n„Tri su prioriteta koja su i na listi EU, a o kojima se može diskutovati sada. Prvo je pitanje pravosuđa na severu zemlje, s obzirom da tamo nema kosovskog tužilaštva a ni sudova. Drugi je prekid finansiranja javnih službi u severnim opštinama od strane Beograda, i uklanjanje barikada“, kazao je Korenica.\nNaim Rashiti iz Balkanske grupe za politiku navodi da će dijalog uglavnom biti povezan sa implementacijom Briselskog sporazuma, koji je trebao da se sprovede tokom 2014.\n„Verujem da se kosovski lideri, Mustafa i Thaçi, trebaju zajedno angažovati na dijalogu. Takođe će i u Srbiji, Vučić i Dačić biti sastavni deo dijaloga. Dijalog će se nastaviti pitanjima koja su ostala na pola iz prvog sporazuma, a u vezi Asocijacije i okončanja integracije Srba u institucionalni život Kosova“, navodi Rashiti.\nPo njegovim rečima, ovaj se proces treba okončati tokom 2015, kako 2016. ne bi postojale institucije na Kosovu koje paralelno finansira i od Republika Srbija.\nS druge strane, Fisnik Korenica naglašava da zvanična Priština na predstojećem sastanku 9. februara treba da stavi do znanja da nema sprovođenja sporazuma bez uklanjanja barikada nad rekom Ibar u Mitrovici i bez gašenja paralelnih bezbednosnih strukura koje kontroliše Srbija.\nOn je naglasio da je pitanje formiranja Asocijacije srpskih opština okončano, te da samo ostaje da lokalni Srbi u koordinaciji sa Vladom u Prištini usvoje statut Asocijacije.\n„Naravno da je ova tačka problematična, ali Vlada Kosova nikako ne sme dopustiti da se ta tema vrati u Brisel jer bi to značilo ponovno otvaranje Briselskog sporazuma i nastavak retorike koja je već završena“, kazao je Korenica.\nU nedavnom intervjuu za RSE, premijer Kosova Isa Mustafa izjavio je da će dijalog biti prioritet njegove vlade, ali i da će insistirati da on bude jasan i da sporazumi budi detaljniji.\n„Želimo da i profil dijaloga, ali i njegov sadržaj i okvir, garantuju održivost, kako ne bi došli u situaciji u kojoj razgovaramo i dogovaramo se u Briselu, a potom ponovo sednemo po drugi put da razgovaramo kako sprovesti postignute sporazume u Briselu. Trebamo postizati sporazume koji se mogu bez problema sprovoditi”, naveo je premijer.\nDijalog Prištine i Beograda uz posredstvo EU, nakon dinamičnog dijaloga 2013, u 2014. se sveo na tehnički nivo zbog izbora i formiranja institucija u Srbiji i na Kosovu.\nBrisel kroz dijalog teži da se postigne normalizacija odnosa između Kosova i Srbije, što je inače jedan od važnih preduslova za njihov put evrointegracija.


VEROVALI ILI NE: Noći sa prostitutkom naplatio kao poslanički trošak – Nadlanu.com\nVEROVALI ILI NE: Noći sa prostitutkom naplatio kao poslanički trošak\nObjavljeno 14. jan 2014. / 16:33:00\nŠeliga, poslanik manje stranke desnice u donjem domu parlamenta, nije platio krajem 2012. godine za seks Magdaleni I, a ona je, kad je na televiziji videla da je njen dužnik poslanik u Sejmu, ponudila novi susret i snimila tajno njihove intimne scene u sobi jednog hotela u Lublinu.\nMlada pravnica koja se bavi i prostitucijom, zajedno sa drugovima koji su joj pomogli da snimi seks sa poslanikom, tražila je od njega 1.250 evra da snimak ne objavi.\nPoslanik, međutim, nije hteo da se pomiri sa ucenjivanjem, tajno je snimio razgovor sa ucenjivačima i stvar prijavio policiji. Na njegovu žalost, afera je dospela u medije, a Šeliga, koji je računao na razumevanje svojih kolega poslanika, umesto toga našao se na meti kritika šta je kao porodični čovek tražio s prostitutkom i još joj povrh svega nije platio za uslugu.\nStranka ga je pre nedelju dana suspendovala, a dnevnik Žečpospolita objavio je sada još neprijatniji detalj skandala – da je svoje noći s prostitutkom naplatio kao poslanički trošak od Sejma.\nKancelarija Sejma potvrdila je da je isplatila poslaniku 155 evra za noćenja u hotelu Luksor 19. decembra 2012. godine, ukupno tri noćenja, uključujući i noć koju je prema dokazima policije proveo s prostitutkom optuženom za ucenu.


Turska spremna na nova ulaganja - Privredna štampa\nMinistar spoljne trgovine i ekonomskih odnosa Mirko Šarović, održao je juče, u okviru Sarajevo Business Foruma, niz sastanaka sa delegacijama i privrednicima drugih zemalja, na kojima su uspješno predstavljeni potencijali i mogućnosti za nova ulaganja u našu zemlju.\nNa sastanku sa zamjenikom ministra ekonomije Republike Turske Fatihom Matinom, iskazana je spremnost za značajna ulaganja Republike Turske u sektor zdravstva ali i sektor drvne industrije, gdje postoje potencijalni ulagači spremni da ulože 150 miliona eura u sektor prerade otpadnog drveta, uz uslov obezbjeđivanja sirovine za preradu. Takođe je istaknuto da se privode kraju tehnički razgovori oko izmjena i dopuna Sporazuma o slobodnoj trgovini te je najavljen skori sastanak sa ministrom ekonomije Republike Turske Nihatom Zeybekčijem, kako bi se razgovaralo o preostalim pitanjima vezanim za značajno unapređenje ovog za BiH važnog ekonomskog Sporazuma.\n„BiH je lider u regionu po hidropotencijalima i ključni proizvođač električne energije“, istakao je ministar Šarović pozivajući investitore da ulaže u projekte iz ove oblasti. Delegacije drugih zemalja iskazale su veliku zainteresovanost i spremnost za ulaganja u BiH, pokretanje novih projekata ali i uklanjanje ekonomskih barijera te aktivan rad na bližem povezivanju i jačanju saradnje privrednika.\nDarmin NasutionFatih MatininvesticijeMirko ŠarovićNihat ZeybekciSarajevo Business ForumSarajevo Business Forum 2017SBF 2017strane investicije u BiH\nPredsjedavajući Vijeća ministara Bosne i Hercegovine razgovarao je u Washingtonu s predstavnicima Svjetske banke o partnerstvu te finansijske institucije s…\nTuristička zajednica Kantona Sarajevo nema podatke o broju turista koji su produžili svoj boravak u Sarajevu nakon novogodišnjih praznika,…\nVođeno inovacijama u pogledu digitalne korisničke podrške, UNIQA osiguranje od danas nudi novo i jedinstveno korisničko iskustvo putem novog kanala…


Izjednačene su bile prve dve četvrtine u "Morači", te se na odmor otišlo sa rezultatom - 33:33. Ipak, presudan za ishod ovog susreta je bio treći period koji su gosti iz Litvanije dobili sa 24:15.\nIako su izabranici Aleksandra Džikića odigrali dobro u odbrani to nije bilo dovoljno da se savlada prošlogodišnji učesnik fajnal fora. Navijači domaćeg tima su bili nezadovoljni pa su zvižducima ispratili igrače posle novog poraza.\nU pobedničkoj ekipi najviše su se istakli Brendon Dejvis sa 20 poena i Antanas Kavalijauskas sa 12. Kod Budućnosti jedini dvocifren je bio Alen Omića koji je zabeležio 16 poena, dok su Nemanja Gordić i Erl Klark postigli devet.


Ako pređete najviše kilometara osvajate Ski pass\nAko pređete najviše kilometara osvajate Ski pass za vikend skijanje na Kopaoniku. Ova lepa akcija dolazi, naravno, iz Skijališta Srbije.\nOd danas, 31.januara, ukoliko ste na Kopaoniku ili planirate da odmor i raspust provedete u ovom ski centru, obavezno instalirajte aplikaciju Ski Serbia i trka za Ski pass počinje.\nAndorid i Iphone aplikacija poseduje opciju „My ski“ koja, njenim aktiviranjem, meri preskijanu kilometražu. Podatke sačuvajte i pošaljite nam na zvaničnu Facebook stranicu Skijališta Srbije, a skijaša i bordera koji pređe najveću kilometražu očekuje ski pas za vikend skijanje na Kopaoniku.\nTakmičenje će trajati dve nedelje, od 31.januara do 14. februara, a nakon toga ćemo rezultate i najveću pređenu kilometražu na ski stazama Kopaonika objaviti na sajtu Skijališta Srbije.\nIdealni uslovi za zimske sportove u ski centru Kopaonik pružaju brojne mogućnosti da se pored odličnog skijanja ili vožnje borda dodatno zabavite i proverite svoje veštine.


OSM Televizija - Nova svjedočenja o stradanju Srba u Brodu\nNova svjedočenja o stradanju Srba u Brodu\nSuđenje Alminku Islamoviću za zločine počinjene nad srpskim civilima u Brodu 1992. godine biće nastavljeno danas u Sudu BiH saslušanjem novih svjedoka Tužilaštva BiH.\nNa ročištu održanom 19. novembra, vještak medicinske struke, neurolog u Kliničkom Centru u Banjaluci Duško Račić rekao je da je nemoguće da Velinko Trbić, koji je invalid 100 odsto, svjedoči u procesu koji se vodi protiv Islamovića.\nRačić je rekao da je Trbić nepokretan i da je zavisan od tuđe njege i pomoći, zbog čega bi njegov dolazak u Sarajevo zahtijevao pomoć više lica što bi pogoršalo njegovo zdravstveno stanje i uzrokovalo dodatnu patnju i bol.\nNakon toga, tužilac Miroslav Јanjić pročitao je dva iskaza ovog svjedoka koje je dao 3. avgusta 2004. godine u Policijskoj stanici Čelinac i 6. decembra prošle godine u Tužilaštvu BiH.\nU prvom iskazu Trbić je, između ostalog, rekao da su mu nakon zatvaranja u stadionu "Polet" Luka Јozić zvani Јukica i Alminko Islamović, uz batine, uzeli sav novac koji je imao.\nKasnije su, prema iskazu svjedoka, došli i drugi pripadnici vojne policije HVO-a koji su se "takmičili" ko će više udarati zarobljene srpske civile.\nTrbić je naveo da je od silnih udaraca izgubio svijest i da se osvijestio pod tušem, te da je vidio da su njegovog prijatelja Zorana Popovića i dalje tukli.\nU iskazu koji je dao u Tužilaštvu BiH 2017. godine, pored ranije navedenog, dodao je da je Islamović u "Poletu" posebno tukao Branislava Narića, kojeg je zvao "vojvoda", te da su svi zatvorenici morali skočiti na noge i stati kod kreveta kada on uđe.\nOpisujući izgled Islamovića, Trbić je naveo da je bio plav, nižeg rasta, ali jake građe, te da je nakon pogibije brata bio još agresivniji.\nJoš iz iste kategorije: « Špirić: Јedinstveno djelovanje Srba jedini odgovor I danas velika zagađenost vazduha u Sarajevu »


Prezentacija 209. broja časopisa Makroekonomske analize i trendovi | Ekonomski institut\n10. april 2012 , Privredna komora Srbije\nTanjug, Video galerija, 10. april 2012.\nIzjave Stojana Stamenkovića, koordinatora istraživačkog projekta, o padu industrijske proizvodnje, pretnji recesijom, fiskalnom deficitu i potrebama reformi javnog sektora.\nStojan Stamenković: U februaru je zabeležen najveći pad industrijske proizvodnje u jednom mesecu posle 2000. godine. Fiskalni deficit je i dalje najizraženiji problem u ekonomskoj politici i njegovo rešavanje podrazumeva hitno i radikalno rešenje, koje prevazilazi ad hok mere, kao sto su najavljene mere štednje.\nIzjava Miladina Kovačevića, autora MAT-a o padu industrijske proizvodnje, pretnji recesijom, fiskalnom deficitu i potrebama reformi javnog sektora.\nMiladin Kovacević: Reforme javnog sektora su imperativ. Najpre mora doći do ubrzane konsolidacije javnih finansija radi zatvaranja fiskalnog deficita. Drugi korak su kompleksne i duboke reforme i okviru njih ozbiljna fiskalna reforma, koja se ne može sprovesti bez korporatizacije javnog sektora


Crveni polumesec Turske poslao u Palestinu pomoć u lekovima i medicinskim potrepštinama | TRT Srpski\nCrveni polumesec Tur...\nCrveni polumesec Turske poslao je pomoć u lekovima i medicinskim potrepštinama palestinskom Crvenom polumesecu kako bi pomogli njihovim zdravstvenim ustanovama nakon izraelskih napada na Palestince u džamiji Al-Aksa i Gazi.\nU saopštenju Crvenog polumeseca Turske navodi se da ova organizacija kontinuirano provodi aktivnosti humanitarne pomoći za palestinski narod putem svojih predstavnika u Al-Qudsu (Jerusalemu) i Gazi.\nCrveni polumesec Turske je prva organizacija koja je odmah pružila pomoć palestinskom Crvenom polumesecu nakon poslednjih izraelskih napada.\nMinistarstvo zdravstva Palestine saopštilo je da je bilans smrtno stradalih u izraelskim napadima na Gazu povećan na najmanje 24, dok su povređene 103 osobe. U saopštenju se navodi kako je među 24 šehida koji su položili živote bilo i najmanje devetoro dece, a da su ranjene najmanje 103 osobe.\nTagovi: #pomoć , #Gaza , #Palestina , #Crveni polumesec


BiH domaćin Evropskog prvenstva za juniore u olimpijskom taekwondou, E1 i G1 turnira - Taekwondo savez Bosne i Hercegovine\nBiH domaćin Evropskog prvenstva za juniore u olimpijskom taekwondou, E1 i G1 turnira\nokt 11, 2021 | Dešavanja, Novosti\nBosna i Hercegovina organizovat će Evropsko prvenstvo za juniore u olimpijskom taekwondou, te prestižne turnire G1 i E1. Ova tri turnira biće održana u Sarajevu od 12. do 18. novembra u dvorani Hotela Hills.\n“Predstavnici Evropske taekwondo federacije bili su izuzetno zadovoljni našom organizacijom u vremenu pandemije, kada je u našu državu došlo 335 takmičara iz 35 zemalja, a sve prošlo u najboljem redu. Rejting Taekwondo saveza Bosne i Hercegovine u Evropi i svijetu sada je na zavidnom nivou, zahvaljujući svim stvarima koje smo napravili u proteklim godinama, organizaciji velikih takmičenja, ali i uspjehu našeg Nedžada Husića koji je ostvario historijski uspjeh za državu osvajanjem petog mjesta u Tokiju na olimpijskim Igrama”, poručio je Šarić.\nReprezentacija BiH na okupljanju pred Evropsko prvenstvo\nPodsjećamo, Nedžad Husić je osim uspjeha u Tokiju, osvojio titulu prvaka Evrope do 21 godine, i viceprvaka Evrope u seniorskim kategorijama.\n“S ponosom mogu istaći da se taekwondo sport pozicionirao među vodeće sportove u BiH, te da radimo na tome da bude još popularniji. Na evropskom prvenstvu očekujemo učešće velikog broja naših juniora, a među najvećim uzdanicama je svakako Ada Avdagić, prvoplasirana na listi WTE rankinga u kategoriji juniora. Nakon Evropskog prvenstva uslijedit će G1 i E1 turniri na kojem će učestvovati veliki broj takmičara, a sve će biti organizovano u vrhunskim uslovima hotela Hills”, rekao je Šarić.\nNa ova tri takmičenja očekuje se učešće preko 500 takmičara iz više od 30 zemalja.


Sportske.net - Mesina 'skida kapu' Pirejcima\nMesina 'skida kapu' Pirejcima\nTreneri Olimpijakosa i CSKA složni u oceni da je u finale prošao bolji tim.\nTrener Olimpijakosa Jorgos Barcokas rekao je da su njegovi košarkaši ispunili i taktički i psihološki plan i da su se zato plasirali u finale završnog turnira Evrolige u Londonu.\n"Želeli smo da kontrolišemo skok i budemo strpljivi do kraja. Procenti šuta nisu uvek visoki u ovakvim utakmicama, ali odbrana je bila ključ pobede. Igrači su igrali jedan za drugog i bili su složni, psihološki i taktički", rekao je Barcokas novinarima.\nOlimpijakos brani titulu, a u polufinalu je pobedio prošlogodišnjeg finalistu i glavnog favorita CSKA iz Moskve sa 69:52.\n"Daćemo sve od sebe u finalu. Ne mislim zaista da smo odigrali savršenu utakmicu, ali smo uspeli u odbrani. Najvažnije je da smo igrali timski. Imali smo i psihološki i taktički plan i oba su uspela, a bila su jako važna za ovako jak tim sa tako kvalitetnim trenerom. Možda bi bio drugačiji rezultat da sutra igramo protiv CSKA", rekao je Barcokas.\nBek Olimpijakosa i najkorisniji igrač Evrolige u sezoni, Vasilis Spanulis rekao je da je oduševljen odbranom koju je njegov tim igrao.\n"Sve vreme smo igrali neverovatno dobro u odbrani i zato smo pobedili stvarno teškog protivnika. Ovo je bila jedna od najboljih odbrambenih partija koje sam ikada video, a igrali smo je timski. Svi su odlično odigrali, sa mnogo srca. Posle jako teške sezone smo se vratili u finale Evrolige. Još jedna utakmica. Odigrali smo 30 ove sezone i sada nam treba još jedna pobeda", rekao je Spanulis.\nTrener CSKA Etore Mesina kazao je da mu je jedino preostalo da čestita rivalu.\n"Sve što možemo da uradimo je da čestitamo Olimpijakosu na sjajnoj utakmici. Nadigrali su nas fizički svojom agresivnošću. Naterali su nas na loš napad. Naterali su nas i da igramo individualno iako smo cele sezone bili tim sa najviše asistencija po utakmici... Ovo je vrlo, vrlo težak poraz", rekao je Mesina.\nSoni Vims je tokom cele sezone bio jedan od nosilaca, a za večerašnju partiju je rekao da je najgora koju je CSKA odigrao u sezoni.\n"Skidam kapu Olimpijakosu. Užasno smo danas igrali. Odavno nisam video da tako igramo. Neki momci se nisu ni pojavili, a ovo nam je najgora utakmica sezone. Naročito na 'fajnal foru' ne sme ovako da se igra. Trebalo je da ostanemo kod kuće umesto da ovako odigramo. Bilo je užasno", rekao je Vims.


СРПСКЕ ЖРТВЕ УБИЈЕНЕ У МИРУ - Јадовно 1941. - КУЛТУРА СЈЕЋАЊА\nBEOGRAD, 7. OKTOBRA /SRNA/ – Udruženje porodica kidnapovanih i ubijenih Srba na Kosovu i Metohiji saopštilo je da su srpske žrtve, za koje se pretpostavlja da su u otkrivenoj masovnoj grobnici kod Đakovice, pripadnici terorističke OVK ubili u miru, a ne u oružanim sukobi na Kosovu i Metohiji.\nPredsjednik Udruženja Simo Spasić rekao je da ne može da govori detalje o ovoj grobnici, za koju se pretpostavlja da sadrži tijela ubijenih Srba iz logora OVK “Likovac”, da ne bi bila uništena kao ona sa “otetim belaćevskim rudarima”.\nOn je dodao da je od srpskog tužilaštva dobio informaciju da se možda u ovoj masovnoj grobnici kod Đakovice nalazi i tijelo njegovog brata Žarka Spasića, koji je otet kao civil.\n“Nas porodice boli ako se pokaže tačnim svedočenje Albanca, koji je dao tu lokaciju, da se među tim leševima nalaze i oni iz logora “Likovac”, izjavio je Spasić ispred “Srpskog zida plača” sa fotografijama više od 2.000 srpskih žrtava, koji je ovo udruženje postavilo preko puta srpskog Tužilaštva za ratne zločine.\nSpasić je istakao da nije tačna informacija tužilaštva Euleksa da se u toj masovnoj grobnici nalaze samo tijela Srba koji su učestvovali u oružanim sukobima na Kosovu i Metohiji, već napominje da su svi koji su se bili u logoru “Likovac” bili kidnapovani u miru, na radnim mjestima, kao njegov brat.\nOn je poručio da će porodice srpskih žrtava i dalje da se bore i traže pravdu da budu kažnjeni zločinci koji su krivi za ubijanje Srba na Kosovu i Metohiji.\nSpasić je istakao da je tužilaštvu Euleksa poznato ko je držao logor “Likavac”, koji je bio “pod komandom Fatmira Ljimaja, Krasnićija i Tačija”.\n“Očekujemo da Tužilaštvo Euleksa konačno podigne optužnicu protiv onih koji su odgovorni za oduzimanje života našim najmilijim”, rekao je novinarima Spasić.\nOn je dodao da porodice srpskih žrtava očekuju da Euleskov sud i tužilaštvo konačno zločince privedu pravdi, jer porodice čekaju i žive u paklu već 16 godina.\n“Biće nam lakše ako po toj optužnici odgovaraju i za komandnu odgovornost oni koji su vodili OVK. Nećemo se smiriti dok svi ne budu procesuirani. Znamo da su klali i ubijali naše najmilije i kako da prihvatimo da su oni sada postali premijeri”, zapitao je Spasić.\nMajka poginulog srpskog vojnika Lozanka Radojčić rekla je da postoji mnogo srpskih majki koje čekaju da im se vrate sinovi i pozvala je srpske vlasti da ne ćute o žrtvama među srpskim vojnicima koji su ubijeni na Kosovu i Metohiji.\n“Tražimo od vlasti da se isto kao što se za druge slučajeve provodi ekspresna istraga i suđenje, tako provede i za vojnike koji su ubijeni na Kosovu. Tražimo da ih porodice sahrane, da im se duše smire”, istakla je Radojčićeva.\nTužilaštvo za ratne zločine Srbije i Tužilaštvo Euleksa provjeravaju informacije o postojanju masovne grobnice srpskih žrtava u selu Piskota, opština Đakovica, gdje se, kako se pretpostavlja, nalaze posmrtni ostaci žrtava zločina pripadnika OVK u logoru “Likovac”.\nTužilaštvo Euleksa naredilo je ekshumaciju, autopsiju i identifikaciju eventualnih posmrtnih ostataka na ovoj lokaciji.\nISPITIVANjE MASOVNE GROBNICE SA POSMRTNIM OSTACIMA SRBA\nZAŠTO SE SA ISTOM POSVEĆENOŠĆU NE TRAGA I ZA SRPSKIM ŽRTVAMA


Kolegijum Hirurške klinike, koji čini 27 lekara, nakon ove odluke suda, menadžmentu te zdravstvene ustanove uputio je dopis u kojem navode da ne žele da sarađuju sa Fatićem, jer bi njegov povratak doveo do "ozbiljnih i nesagledivih posledica". Ipak, dr Fatić u zakonskom roku vratiće se na svoje radno mesto, a prema rečima njegovog punomoćnika Đorđa Đikanovića, svako opstruisanje sudske odluke bilo bi nepoštovanje propisa.\nInače, Viši sud je krajem prošlog meseca doneo odluku kojom su poništene odluke Kliničkog centra kojim su Fatića teretili za težu povredu radne obaveze. Sud je, između ostalog, konstatovao da mu je uskraćeno pravo na odbranu i ocenio da nije bilo uslova za održavanje ročišta na kojima je sprovedena disciplinska rasprava, zato što Fatiću i njegovom punomoćniku nisu dostavljeni pozivi i jer je sve vreme tokom postupaka bio na bolovanju. Sud nije prihvatio navode KC da je Fatić namerno opstruirao disciplinski postupak.\n- Imajući u vidu činjenicu da su u toku disciplinskih postupaka, u pokušaju dokazivanja navodnih propusta u radu, korišćeni i dokazi sa falsifikovanim potpisima dr Fatića, što je utvrđeno grafološkim veštačenjem, evidentno je da ti postupci nisu ni bili usmereni ka zakonitom i potpunom utvrđivanju činjeničnog stanja, već ka njegovoj ličnoj i profesionalnoj diskreditaciji - kazao je Đikanović.\nPOBUNILO SE 27 LEKARA\nKOLEGIJUM Hirurške klinike, koji čini 27 lekara, obavestio je menadžment KCCG da ne žele da sarađuju sa Fatićem. NJegove kolege još u maju su se istim navodima obratile upravi, navodeći da im je neprihvatljivo da se obustavi sudski proces i da se Fatić vrati na posao, jer je "više puta pokazao nepoštovanje i nedisciplinu koje je za posledicu imalo kršenje osnovnih etičkih i profesionalnih normi".


OTKRIVAMO Pod kojim uslovima je Vučić spreman da se odrekne ruskih energenata - Sloboda Online\nPredsednik Srbije Aleksandar Vučić u prethodnom periodu imao je niz sastanaka sa predstavnicima država Evropske unije, koji su zahtevali njega da uskladi spoljnu politiku sa politikom te zajednice i uvede sankcije Rusiji. Kao glavni argument zbog čega to Srbija ne može da učini, Vučić je u navodio energetsku zavisnost naše zemlje od Rusije, napominjući predstavnicima evropskih zemalja da je spreman da odustane od nabavke ruskih energenata ukoliko mu EU obezbedi alternativu.\nPedstavnici država Evropske unije ne odustaju od zahteva da Srbija potvrdi svoju privrženost evropskim integracijama usklađivanjem svoje spoljne politike sa zvaničnim Briselom i pridruži se restriktivnim merama prema Ruskoj Federaciji.\nIzvori našeg dnevnog lista iz diplomatskih krugova navode da je na početku rata u Ukrajini predsednik Srbije slao signale koji su ukazivali da je spreman da se pridruži drugim zemljama članicama EU koje su osudile rusku agresiju i uvele sankcije.\n“Glasanje Srbije i njena podrška rezoluciji Ujedinjenih nacija, kojom se osuđuje ruska invazija na Ukrajinu, trebalo je da predstavlja prvi korak ka potpunom usklađivanju. Imajući u vidu poruke koje je slao Vučić tokom sastanaka, očekivalo se da će on nakon toga ubrzo uvesti i sankcije. Čekalo se da se okončaju izbori i da Srbija zauzme jasan kurs”, navodi izvor našeg lista.\nGeneralna skupština Ujedinjenih nacija usvojila je 02. marta rezoluciju kojom se izražava žaljenje zbog invazije Rusije na Ukrajinu i zahteva od Rusije da odmah prestane sa pretnjom i upotrebom sile protiv Ukrajine i da odmah, potpuno i bezuslovno, povuče sve vojne snage sa teritorije Ukrajine u njenim međunarodno priznatim granicama. Među državama potpisnicama rezolucije bila je i Srbija.\nPosle izbora i dobijanja novog predsedničkog mandata, Vučić je, prema rečima naših sagovornika, i dalje uveravao predstavnike država Evropske unije da je naša država na evropskom putu i da će to dokazati.\n“Međutim, nešto se u međuvremenu dogodilo. Od uveravanja da će Srbija potvrditi svoju opredeljenost došli smo do neke vrste trgovine. Vućić je počeo da govori o tome kako će imati problema predstojeće zime i da oni u potpunosti zavise od ruskih energenata, zbog čega bi eventualne sankcije značajno otežale poziciju zemlje koju vodi”, naglašava naš izvor.\nSrpska strana je, prema rečima našeg sagovornika, obrazlažući svoju međunarodnu poziciju, istakla da bi eventualni problem sa energetikom mogao da se reši ukoliko bi EU ponudila rezerevnu opciju.\n“Vučić je poručio da je spreman da odustane od ruskih energenata pod uslovom da mu Evropska unija garantuje energetsku stabilnost i obezbedi sve ono što bi eventualno izgubio. Na taj način EU ne može nikome da pruži garancije i on je toga svestan. Pretpostavljamo da je zbog toga tako i nastupio”, ističe naš izvor\nPodestimo, dnevni list “Nova” je objavio da je tokom sastanka predsednika Srbije i nemačkog kancelara, Olfa Šolca u Beogradu, najviše vremena potrošeno na pitanja koja se odnose na energetiku.\nTom prilikom je šef srpske države ponovio stav da je glavni razlog zbog čege Srbija ne uvodi sankcije Rusiji upravo to što je energetski zavisna od ove zemlje.\n„Govorili smo o sveukupnoj političkoj situaciji u Evropi i svetu, i on je jasno, decidno i oštro tražio da se priključimo sankcijama“, rekao je Vučić. Vučić je rekao da je on, sa svoje strane, govorio o tradicionalnim vezama Srbije i Rusije, ali i o predstojećoj zimi.\n„Hvala mu što je ponudio pomoć u energetici i rudarstvu“, rekao je, između ostalog, predsednik Srbije, i dodao: „Nikada ne krijem teme o kojima smo govorili“. Na ponovljeno pitanje o sankcijama Vučić je rekao:\n“Što se tiče sankcija mi imamo drugačiji stav iz mnogo razloga. Jedno je u kontrapitanju – a u čemu je razlika kada neko bez odluke UN izvrši agresiju na Srbiju i kada to isto uradi na Ukrajinu. Ja sam odlično razumeo zahteve Šolca, njegov zahtev je da to uradimo juče, odnosno što pre. Ja sam sa njim razgovarao na vrlo otvoren način i o odlukama u budućnosti kancelar će biti upoznat sa tim”, rekao je Vučić.\nAMERIČKI AMBASADOR NAREDIO: Ovaj čovek mora biti ministar u Vladi, EVO O KOME JE REČ\nUDARNA VEST: Andrej Vučić u Mitrovici, EVO ŠTA SE DEŠAVA\nKIŠA METAKA NA VOJSKU SRBIJE! Albanci zapucali u ataru kuršumlijskog sela\nPUTINOVA SLEDEĆA META JE VUČIĆ: Sveti mu se zbog izdaje, EVO KAKO ĆE GA SRUŠITI


Levits: Letonija podržava članstvo Kosova u međunarodnim organizacijama - Radio Kosovska Mitrovica\n22. April 2022, 18:47\nU Prištini su se sastali predsednik Letonije Egils Levits i predsednica privremenih prištinskih institucija Vjosa Osmani.\n“Mislim da je važno da se Kosovo pridruži međunarodnim organizacijama i forumima, ovde bih pomenuo Savet Evrope. Pozdravljamo prijavu Kosova u Savet Evrope. Što se tiče EU, Letonija podržava Kosovo u smislu liberalizacije viznog režima. Sada ne postoje razumne prepreke za viznu liberalizaciju”, rekao je Levits na konferenciji za medije.\nLetonski predsednik je naveo da primećuje da ima problema u dijalogu sa Beogradom, ali da se nada se da će razgovori napredovati.\nRekao je da je evropska bezbednosna arhitektura obnovljena i zasnovana na stvarnosti i da je realnost suočavanje “sa agresivnom Rusijom”.\n“Sada je pravo vreme da se preduzme ovaj dobar korak, to zavisi od NATO-a”, rekao je Levits.\nVjosa Osmani je navela da će se Priština suprotstaviti pretnjama koje, prema njenom mišljenju, dolaze iz Rusije.\nPrenela je da je zamolila predsednika Levitsa da Letonija podrži Prištinu na putu ka članstvu u NATO i EU.\n“S obzirom da je Letonija ključni glas u NATO-u i EU, tražila sam podršku Levitsa na našem putu ka evroatlantskim integracijama i naglasila da ovi savezi uvek treba da imaju otvorena vrata za zemlje poput Kosova”, rekla je Osmani.\nOsvrćući se na poslednju rundu dijaloga u Briselu, Osmani je optužila srpsku stranu za nepostojanje napretka u tom procesu.\n“Kosovo je dalo maksimum maksimuma kao konstruktivna strana u dijalogu da se postigne dogovor kakav je tražila EU, ali ne možemo da preuzmemo odgovornost za blokadu koju pravi srpska strana. Ono što mogu da vas uverim je da će Kosovo biti konstruktivna stranka i da će i dalje biti strana koja poštuje najviše evropske principe i standarde, a od njih zavisi kako će se Srbija ponašati, ali je, nažalost, njihovo dosadašnje ponašanje samo blokiralo napredak u dijalogu”, rekla je Osmani.\nLetonski predsednik je u Prištini dočekan uz sviranje himne i počasni stroj garde. Sastao se sa prištinskim premijerom Aljbinom Kurtijem i predsednikom Skupštine Gljaukom Konjufcom.


Sportske.net - Ivanjica bez Superlige?\nFudbaleri Javora izborili su se za ekspresan povratak u Jelen Superligu ali bi lako moglo da se dogodi da svoje utakmice u elitnom takmičenju naredne sezone igraju van Ivanjice.\nFudbalski klub Javor obezbedio je plasman u Jelen Superligu dva kola pre kraja takmičenja u Prvoj ligi Srbije ali bi lako moglo da se dogodi da ljubitelji fudbala iz Ivanjice ostanu bez šanse da u svom gradu uživaju u superligaškim utakmicama.\nRukovodstvo FK Javor vodi velike birokratske borbe kako bi prevazišlo problem sa nerešenim imovinskim odnosima vezanih za zemljište na kojem se nalazi stadion. Nerešeni imovinski odnosi koče početak izgradnje reflektora bez kojih Javoru neće biti omogućeno da igra superligaške mečeve u Ivanjici.\n"Još nismo dobili odgovor, vreme prolazi, a novo prvenstvo startuje polovinom jula. Kako stvari stoje, Ivanjica lako može ostati bez superligaškog fudbala" kaže za "Sport" direktor FK Javor Dragan Lazović.\nPovratnik u Jelen Superligu već je pripremio finansijska sredstva za izgradnju reflektora ali pomenuti nerešeni imovinski odnosi zemljišta na kojem se nalazi stadion ne dozvoljavaju da se počne sa njihovim postavljanjem.\nNačelnik odeljenja za urbanizam u opštini Ivanjica Miljko Glavinić potvrdio je da nije moguće izdati čak ni privremenu dozvolu za izgradnju sve dok sud ne donese odluku u sporu oko nerešenih imovinskih odnosa zemljišta na kom se nalazi stadion.\nUkoliko Javor ne postavi reflektore do početka sezone 2015/2016 Ivanjica neće biti u prilici da gleda superligaški fudbal a ekipa Nenada Vanića igraće svoje utakmice na nekom od stadiona koji ispunjava superligaške uslove.\nU Uzicu mozete da igrate bez problema.Bolji je nas stadion nego da idete u Lucane,


RTS :: Novakovih 311 – pretposlednja prepona u trci za najvećeg\nTenis Novakovih 311 – pretposlednja prepona u trci za najvećeg\nutorak, 09. mar 2021, 17:00 -> 17:00\nBeograd, Srbija, navijači i čitav teniski svet konačno su dočekali 8. mart i novi rekord Novaka Đokovića, koji je postao igrač sa najviše provedenih sedmica na prvom mestu ATP rang-liste. Đoković je započeo 311. nedelju kao svetski "broj 1" i, ako već nije postao najbolji u istoriji "belog sporta", dobio je važan argument u konačnom obračunu.\nPraznik posvećen damama postaće i praznik srpskog sporta, i ostaće upisan kao velika prekretnica u tome kako prvo teniski, a potom i svi ostali ljubitelji sporta, percipiraju šampione.\nPonedeljak je bio dan kada je Novak stigao do istorijskog broja 311 i kada je počelo slavlje od Beograda do Novog Pazara.\nNavijači su mu priredili doček ispred restorana na Novom Beogradu, sa njima je zapevao, a uz reči da možda još nije svestan ostvarenog uspeha, istakao i koliko je dužan srpskom narodu.\n"Uvek se rado setim 2011. godine, osvajanja Vimbldona... Kada sam došao ovde da proslavim sa svojim narodom – to je, pored rođenja dece, najlepši trenutak mog života. Večno ću pamtiti taj osećaj, večni sam dužnik srpskom narodu koji me je tako dočekao", rekao je Novak za RTS.\nSledeći ponedeljak biće jednako važan jer počinje 312. sedmica, a prostom matematikom se dođe do toga da je to okruglo šest godina na čelu ATP karavana. Od 4. jula 2011, kada je na Vimbldonu prvi put dobio onu torku u obliku broja 1 i bojama srpske zastave, za nepunu deceniju je šest punih godina proveo kao najbolji.\nDecenija Novaka Đokovića\nDa stavimo to u kontekst, sve to vreme dominirao je dok su mu izazivači bili Rodžer Federer, Rafael Nadal, Endi Mari, Stan Vavrinka, Huan Martin del Potro, Robin Soderling, Endi Rodik, Dominik Tim, Danil Medvedev i mnogi, mnogi drugi.\nTokom tog perioda osvojio je 17 grend slem trofeja, postao jedini čovek koji je u istom trenutku držao sva četiri pehara sa najvećih turnira u svom vlasništvu. Rekorder je po broju titula iz serije 1.000 i ponovo jedini koji je došao do "Zlatnog mastersa" – dva puta.\nStigao je i da odbije nalet nove generacije na čelu sa Medvedevom, Aleksanderom Zverevom i Stefanosom Cicipasom, kao i da ostvari pozitivan međusobni skor sa dvojicom večitih rivala – članovima "velike trojke".\nRazbio je duopol Federera i Nadala, korak po korak ih sustizao u gotovo svim kategorijama i sada mu je ostala samo jedna, kako bi im u potpunosti preoteo pravo na GOAT titulu.\nBilo je uspona i padova, blistavih momenata, ali i povreda i poraza. Čak i diskvalifikacija. Ovo mu je peti mandat kao najboljeg na svetu i čini se da bi mogao da potraje još dugo vremena.\n"Najveća dva dostignuća u tenisu su grend slem titule i najduži broj jedan u istoriji. Jedan rekord sam ostvario, sada ću svu snagu usmeriti ka drugom."\nZbog rasporeda turnira, izmenjenog načina bodovanja, ali i drugih kandidata za svetski tron, Đoković je obezbedio minimum 317 nedelja, ali kako sada stvari stoje, mogao bi mnogo duže da se zadrži gde jeste i obori neke rekorde van svoje konkurencije.\nPlanira da u narednom periodu nastupi na mastersima u Majamiju i Monte Karlu, kao i na turniru iz serije 250 u Beogradu. Zaključno sa Vimbldonom, koji je odložen prošle sezone, ima mogućnost da sakupi 3.250 novih bodova jer će mu i u slučaju lošeg rezultata na Rolan Garosu biti uračunato prošlogodišnje finale, kao i najmanje polovina osvojenih bodova sa grend slema u Londonu 2019.\nKako je favorit na svim turnirima na brzim podlogama, posebno na terenima Ol Ingland klaba gde je trijumfovao do sada pet puta, ne bi bilo iznenađenje da razlika, koja u ovom trenutku iznosi 2.180 u odnosu na drugoplasiranog Nadala, bude i veća.\nU muškoj konkurenciji došao je do rekorda koji će teško biti oboren, ali bi mogao da prestigne i neke teniserke koje su u prošlosti surovo vladale. Prva je Serena Vilijams sa 319 i nju će verovatno nadmašiti, kao i Martinu Navratilovu koja je tokom karijere skupila 332 sedmice na čelu VTA rang-liste.\nSve to moglo bi da se dogodi uskoro i ispred Novaka bi ostala samo još jedna legenda – Štefi Graf, koja je trenutno neprikosnovena sa 377 nedelja.\nDo tada, srpski as napašće samo ono što mu je preostalo, a to je da prestigne Federera i Nadala po broju grend slemova. Švajcarac i Španac trenutno imaju dva trofeja više i, ako (i kada), Đoković to učini, zvanično će postati ne samo najbolji, već i najveći teniser svih vremena.


Šta nas čeka nakon konferencije Casual Connect Belgrade 2018. - ESOTER STUDIO - Novi Sad, Serbia\nKada vodite mali nezavisni studio za razvoj video igara, morate da naučite izuzetno mnogo stvari. Ovaj proces učenja, dok pokušavate da napravite dobar sadržaj, može da vas odvede u najrazličitijim smerovima. Sad kada je Casual Connect konferencija u Beogradu i zvanično zavrčena, možemo iskreno da kažemo da smo naučili izuzetno mnogo. Naučili smo jako mnogo o razvoju video igara, o razvoju samog poslovanja, o prilaženju izdavačima, o pronalaženju investitora, ali verovatno najvažnija stvar koju smo naučili je kako da pristupimo industriji kao takvoj.\nPre svega bi smo želeli da izrazimo našu duboku i iskrenu zahvalnost organizatorima i osoblju koji su učinili ovu konferenciju onakvom kakva danas jeste. Toliko mnogo divnih ljudi je u svakom momentu bilo spremno da nam izađe u susret sa bilo čime što bi moglo da nam zatreba. Takođe, voleli bi smo da se zahvalimo svim predstavnicima gaming industrije koji su učestvovali i pomogli da ova konferencija zaista bude jedna od najboljih ovog tipa. Bez svih ovih divnih ljudi, svet bi bio mnogo strašnije mesto za neiskusne developere.\nTokom ovogodišnjeg Casual Connecta, Esoter Studio je dobio izuzetno mnogo dobrih prilika. Imali smo priliku da razgovaramo sa brojnim ekspertima i profesionalcima, i imali smo prilike da vidimo šta nas čeka u budućnosti. Izuzetno nam je drago da spomenemo kako su svi sastanci na kojima smo učestvovali urodili plodom. Sada zaista znamo šta nas čeka i na koji način treba da planiramo svoj razvojni put. Posećivanje ovakvih dešavanja i odlazak na ovakve konferencije je izuzetno korisno iskustvo za svakoga ko se bavi razvojem video igara, a nama je ovogodišnja konferencija pomogla da shvatimo na koji način treba da pristupimo kompletnoj industriji.\nBudući da smo godinama radili kao developeri, znamo kako da pravimo igre, ali nismo znali mnogo o poslovnom pristupu celoj industriji. Zahvaljujući iskusnim ljudima iz ove industrije, sada znamo na koji način treba da razmišljamo o tržištu, ali takođe i kako da postavimo sebi dugoročne ciljeve. Naučili smo mnogo o samom sadržaju naših igara, naučili smo kako da prilagodimo sopstveni sadržaj, ali naučili smo i kako da postignemo visoku retenciju i zainteresujemo igrače za naše igre i svetove.\nJoš jedna stvar vredna pomena je činjenica da je demo za Children Of Lir pobrao izuzetno pozitivne kritike. Velik broj izdavača i developera je imalo priliku da proigra prvih desetak minuta igre i velikim brojem dominiraju pozitivni komentari. Ovo nam je dalo posebnu motivaciju, tako da računamo da Children Of Lir može da bude gotov do trećeg kvartala 2019. godine. Na projektu ima još mnogo posla, ali smo prilično samouvereni da možemo da ga završimo pre kraja 2019.\nŠto se tiče budućnosti samog Esoter Studija, moramo priznati da deluje prilično lepo iz ove perspektive, ali i dosta dinamično. Pored rada na Children Of Lir projektu, odlučili smo da se probijemo i na tržište casual i hyper-casual igara. Ove igre odlikuje mnogo kraći i efikasniji proces razvoja, ali i izuzetna retencija igrača. Pored toga ove igre su u stanju da generišu značajne prihode od reklama, što je prilično korisno kada radite kao nezavisni studio. Do sada smo već razvili par ovakvih naslova i sve ove igre bi uskoro trebalo da budu dostupne širom sveta. Naravno, rad na ovim igrama ne znači da smo zaboravili rad na drugim projektima, ali znači jednu stvar - naš posao je postao mnogo zanimljiviji.\nKao što možete da zaključite, upustili smo se u zanimljivu avanturu, i zaista se nadamo da ćete nas pratiti kroz nju. Daćemo sve od sebe kako bi vas obaveštavali o radu na daljim projektima, tako da pratite naš sajt i naše socijalne mreže kako bi ste prvi saznali novosti. Ostanite srećni i radoznali, i ukoliko imate bilo kakvih komentara, ideja, predloga, ili pitanja, slobodno nas kontaktirajte putem e-maila ili preko socijalnih mreža.


Ministarstvo poljoprivrede i Američka agencija za međunarodni razvoj USAID pokrenuli su program kreditne garancije u saradnji sa Prokredit bankom, Adiko bankom i Bankom Inteza. Ministar poljoprivrede Branislav Nedimović je rekao da će program kreditiranja trajati 12 godina.\nNedimović je istakao da banke nemaju problema sa naplatom kredita u poljoprivredi, ali da je problem što poljoprivrednici nemaju bonitet da dobiju pozajmicu.\n- Ovo će biti neka vrsta garantnog fonda, koji je nekada postojao ili je ugašen, jer je ispolitizovan - rekao je ministar. - Sada će poslovne banke određivati projekte koje žele da finansiraju, a ministarstvo i USAID će obezbediti novac za deo garancija. To je velika suma, jer za taj novac može da se kupi oko 5.000 traktora ili kreditira obnova nekoliko fabrika veličine "Budimke".\nUSAID i Ministarstvo poljoprivrede će dati garanciju od 60 odsto na kreditna sredstva od 90 miliona dolara koja će se plasirati preko ovih banaka. Ostatak od 40 odsto garancije obezbediće vlasnik kredita za opremu, kupovinu zemlje ili podizanje fabrike. USAID će dati besplatnu tehničku pomoć korisnicima kredita oko pripreme za konkurisanje. Deo sredstava namenjen je startap firmama, koje posluju manje od tri godine, preduzećima čiji su vlasnici žene, kao i kompanijama u nerazvijenim regionima Srbije.\n- Znamo da srpski preduzetnici, preduzeća i inovativne firme iz sektora agrobiznisa žele da investiraju u svoje poslovanje ili ojačaju i prošire svoju komercijalnu delatnost - rekao je na konferenciji Majkl de la Rosa, direktor Misije USAID u Srbiji. - Cilj nam je da pomognemo da se oslobode finansijska sredstva, koja su neophodna da oni to urade. Partnerstvo sa ministarstvom i bankama upotpuniće napore USAIDA da ojača konkurentnost srpske prehrambene industrije.\nFALE IM GARANCIJE\nISTRAŽIVANjE Inteze pokazalo je da samo 38 odsto poljoprivrednika koristi kredite.\n- Čak 70 odsto ima potrebu za bankarskim pozajmicama, ali je samo 20 odsto njih u mogućnosti da obezbedi garancije - izjavio je Darko Popović, iz Banke Inteza.\n#kredit, #poljoprivreda, #usaid\nSpisak dosadašnjih komentara za članak "Ministarstvo poljoprivrede i USAID daju deo garancije za kredite poljoprivredi".\nSpisak dosadašnjih komentara za članak "Ministarstvo poljoprivrede i USAID daju deo garancije za kredite poljoprivredi". Podelite vaše mišljenje sa nama. Pošaljite komentar klikom na dugme - napišite komentar.


O višku u državnoj upravi do leta - Istinomer\nTeodora Todorović 14. 3. 2015.\nOd jula počinju otpuštanja u javnom sektoru, izjavila je ministarka državne uprave i lokalne samouprave Kori Udovički. Ona je istakla da će do kraja aprila, početka maja, biti usvojen program i zakon koji će predvideti koliko zaposlenih može da bude u sistemu i odrediti okvire da bi se krajem juna, kao što je predviđeno aranžmanom sa MMF-om, “ u to krenulo ozbiljnije“.\n„Do juna ćemo sa velikom verovatnoćom znati koliko socijalnih programa treba da se isplati, koliko je ljudi otišlo u penziju – rekla je Udovički.“\nTanjug, 13. 3. 2015. godine\nMeđutim, ministarka je na samom kraju prošle godine najavila da će za mesec dana biti gotova analiza koja će pokazati gde u državnoj upravi ima viška zaposlenih.\n„Za mesec dana znaćemo ko je u državnoj upravi višak.To će biti jedna opšta analiza kojom se godinama niko nije bavio, na tome intenzivno radimo i imamo prve rezultate“, istakla je ministarka u izjavi za RTS.\nTanjug, 26. 12. 2014. godine\nNakon mesec dana ministarka je kazala da će iz državne administracije i javnih preduzeća biti otpušteno između sedam i 15 hiljada ljudi.\n„Ona navodi da je to najprecizniji podatak koji je u ovom trenutku moguće izneti u javnost.\n‘Mi smo u procesu izučavanja, čišćenja podataka, razgovora i na kraju tog procesa bićemo potpuno transparentni. Ali sada bi mogli puno da pogrešimo sa svakom brojkom. Reći ću opet, 7 do 15 hiljada ljudi, a ne 50.000 ljudi ili šta sam sve čula’, rekla je Udovički.“\nN1, 27. 1. 2015. godine\nKroz dve nedelje, ministarka je na pitanje u kojim delovima uprave slede najveća kadrovska pregrupisavanja ili otpuštanja odgovorila:\n„Moram da priznam – kad sam to najavlјivala, i ja sam, kao i javnost, imala pojednostavljenu sliku o stvarima, a što više izučavamo i analiziramo to je teže izvući jednoznačne odgovore. Mnogo se govori o rođačkom zapošlјavanju i prezapošlјavanju u nekim institucijama, recimo u javnim preduzećima i po domovima kulture. Takvo zapošlјavanje je uticalo na broj i kvalitet lјudi. Međutim, takvih očiglednih viškova u državnom sektoru (izvan javnih preduzeća) nije toliko mnogo. Mnogo je veći problem što su nam strukture opravdanih usluga: sudovi, domovi zdravlјa i škole prilagođene nekoj Srbiji koja više ne postoji, pa ih je mnogo tamo gde je negde bilo puno industrije i građana. Takođe, u samoj državnoj upravi postoji i veliki problem u duplikaciji funkcija, ali i nedostatku kvalitetnih procedura. Tu je višak koji se ne može ni proceniti ni smanjiti bez dubinske reorganizacije.“\nMduls.gov.rs, 12. 2. 2015. godine\nO tome šta su utvrdile analize, Istinomer je pokušao da sazna u Ministarstvu državne uprave i lokalne samouprave.\n„Kada smo počeli sa sprovođenjem reforme javne uprave, naišli smo na poteškoće poput nepouzdanih registara zaposlenih i suočili smo se sa suštinskim problemom nedovoljnog funkcionisanja javne uprave-neadekvatnom strukturom zaposlenih. Analize koje smo radili do kraja januara tiču se najnespornijih viškova zaposlenih, ali ne stajemo tu. Nastavili smo sa proučavanjem strukture celokupnog sistema javne uprave koje će nam dalje dati bolji uvid u to gde su ti poslovi koji su prevaziđeni, duplirani, gde su oni koji nisu propisani nijednim aktom, pa čak i gde ima manjka zaposlenih, kao i koje jedinice (organe i organizacije), sektore možemo da spojimo, unapredimo ili ukinemo. Ovim analizama ulazimo u fazu optimizacije javne uprave i ona će nas voditi ka suštinskoj reformi javne uprave i na kraju ćemo dobiti profesionalnu i modernu javnu upravu koju možemo da platimo. Imajući u vidu proces racionalizacije kojim se sada bavimo, analize u prethodnom periodu su nam pokazale da postoji više radnih mesta u određenim delovima uprave nego što je potrebno da bi se određeni posao obavljao. Tim procenama dolazimo i do broja zaposlenih koji treba da napusti javnu upravu“, ističu u Ministarstvu.\nNa pitanje da li sada postoje precizniji podaci o broju zaposlenih koji su višak u državnoj upravi, u Ministarstvu odgovaraju:\n„Javna uprava je širok pojam i morate da razumete da se brojčano stanje može izmeniti i u toku dana. Govorimo o preko 500.000 zaposlenih! Stoga je neprimereno da izlazimo sa brojevima koji se lako mogu izmeniti. Rezultati prve analize biće osnov za izradu Zakona o racionalizaciji, koji priprema Ministarstvo državne uprave i lokalne samouprave“, ističu u Ministarstvu državne uprave i lokalne samouprave.\njavni sektor Kori Udovički MMF reforma državne uprave


Gile i Magic Bush izvode retko svirane pesme u DOB-u - Dan u Beogradu\nNaslovna » Izlasci » Muzika » Koncerti » Gile i Magic Bush izvode retko svirane pesme u DOB-u\nKatarina Tomović 6. februar 2018. Koncerti Postavite komentar\nFrontmen grupe Električni orgazam ovoga puta izvodi svoje retko svirane pesme bez svog matičnog benda. Spoj sa bendom Magic Bush ocenjuje kao savršen, naročito pošto se u to uverio kada je prvi put nastupio sa ovim sastavom prilikom prošlogodišnjeg humanitarnog koncerta Eve Braun u DOB-u. Već tada mu se „jako dopala kombinacija sa njima, nešto je drugačije od onoga sa Električnim orgazmom“.\nIako je najpoznatiji po ostvarenjima u Električnom orgazmu, ostvario je značajan uspeh stvarajući filmsku muziku, ali i radeći nekoliko izuzetno zanimljivih projekata poput solo albuma „Evo sada vidiš da može“ (1989) ili saradnje sa Vladom Divljanom na albumima „Rokenrol za decu“ (1989) i „Rokenrol bukvar“ (1990) i „Lutka koja kaže ne“ (1991) u supergrupi Vlada, Gile, Piko i Švaba.\nKrajem januara, Gile i Magic Bush, snimili su novi singl i spot „Lutka koja kaže ne“. Gile je „Lutku“ prvobitno snimio sa Vladom Divljanom u okviru benda Vlada, Gile, Piko i Švaba 1991. godine.\nNa predlog članova benda Magic Bush, na humanitarnom koncertu Eve Braun, zajedno su izveli ovu pesmu, nakon čega je spontano došlo do ideje da se pripremi čitav koncert na kome će se izvesti Giletove pesme koje publika nema često prilike da čuje uživo na njegovim nastupima.\n„Sviraćemo pesme iz moje karijere koje su retko izvođene uživo. Biće pesama iz filmova, koje sam radio za ‘Kako je propao rokenrol’ i ‘Crni bombarder’, iz saradnje sa Vladom Divljanom, nekih mojih solo pesama, ali i pesama Električnog orgazma koje retko sviramo, a neke čak nikad nismo svirali uživo!“, najavljuje Gile.\nKo su Magic Bush?\nU pitanju je bend iz Beograda, orijentisan ka brit rock i power pop zvuku. Sastav su 2015. godine osnovali Damjan Dašić i Marko Ćalić koji su zajedno radili sa sastavima Bestbeat, Rubber Soul Project, Breeze i Vampiri.\nProšle godine, objavili su debi album pod nazivom „First“ na kom se nalazi 12 pesama. Trenutni sastav Magic Bush-a čine gitaristi Damjan Dašić i Marko Ćalić, bubnjar Vladimir Jevtić i basista Ivan Stanković.\nUlaznica za koncerta Gile i Magic Bush košta 1.000 RSD i može se kupiti na blagajni DOB-a, odnosno preko mreže Eventim. Na dan koncerta, karte će koštati 1.200 RSD. (danubeogradu.rs)\nTagovidom omladine beograda električni orgazam gile i magic bush izlasci koncerti u beogradu magic bush muzika rock srđan gojković srđan gojković gile svirke u beogradu\nPrethodni SubBeerni centar: Elemental prvi u nizu nastupa\nSledeći Uskrs 2018: Bečki uskršnji bazari već od sredine marta


Kaja u društvu Paris Hilton - Muzika - Region - Vesti - Svet Plus\nKaja u društvu Paris Hilton\nStarleta Paris Hilton, koja je poznata po tome što voli da izlazi, na svom Tviter nalogu objavila je fotografiju sa žurke u klubu “Mambo” na Ibici, a na njoj se našla i naša pevačica Katarina Ostojić, poznatija kao Kaja.\n11:29 2. OKT 2011.\nNaša pevačica koja je u vezi sa slavnim Di-Džejem Džunior Džekom koga je upoznala na snimanju emisije “Operacija trijumf” pre nekoliko godina, našla su u društvu bogate naslednice Paris Hilton, koja je bila toliko oduševljena nastupom Di-Džeja, da se slikala sa njim i još nekoliko prijatelja objavila fotografiju na svom Tviter nalogu.\nKaja se sinoć vratila u Beograd, a otišla je na Ibicu prošle subote, nakon male nezgode na aerodromu. Njen let je bio u petak, ali obzirom da se pojavila pola sata pre poletanja, nisu joj dozvolili da se ukrca na avion ni pored svih suza, pa je let odložila za sutradan. Kaja i Džunior Džek su vezu inače počeli preko Fejsbuka.\nkaja ostojickaja ostojićkatarina ostojic kajakatarina ostojić kaja


Dobra knjiga - Svanuće dan - demonstracije studenata 1968. godine - Beletristika (domaći pisci) -\n"Svanuće dan" je optimistička poruka iza koje se krije jedna visprena analiza poslednjih 50 godina života u Srbiji iz koje možemo mnogo naučiti, ali i postaviti sebi ozbiljno pitanje poput onog, koliko treba biti budan da bi doživeo svitanje?\nKroz sudbine običnih ljudi, učesnika studentskih protesta 1968. godine autor nam memoarski sugeriše da nam je buđenje svesti obaveza, ali nas kroz niz anegdotskih situacija suočava sa sopstvenim mentalitetom i navikama.\nAutor: Beroslav Stojanović\n"Grof Dmitrij Ivanovič Bezljudov pojavio se iznenada, gotovo niotkuda, u fraku sa polucilindrom na glavi, sa štapom u ruci, sa elegantnim belim rukavicama, u dubokim kožnim čizmama, baš kao da je nekim vremeplovom slučajno zalutao u ovo ...\nTamo gde se čudesno susreću prošlost i budućnost stvoren je jedan od najboljih romana srpske književnosti! "Sudbina ne brine za volju ni ljudi ni Bogova, te niko od njih nije srećan zbog onog što jeste; svako biće hoće da bude nešto drugo." ...\nSacramentum animi - tajna ukradenih ispovesti\nFilozofski detektivski roman mističnog naslova Sacramentum animi inspirisan je brutalnom realnošću i visprenom fantastikom, pisan u istraživačkoj i literarnoj formi predstavlja smeli žanrovski eksperiment jednog filozofskog uma. ...\nPetkana (latinično izdanje)\nKonačno pravo uputstvo za upotrebu muškaraca. "Misliću o tome sutra", bila je omiljena rečenica junakinje ove priče, sve dok nije shvatila da Sudbina ima pametnija posla nego da njoj provodadžiše i rešava ljubavne probleme. A kad joj se ...\nNastavak evergrina Beleške jedne Ane. Ana ne priznaje autoritete i ne živi po pravilima, ona ne prati modu već je stvara, podsmeva se lažnim vrednostima i na duhovit način kritikuje tadašnji sistem. Ona je nežna, nostalgična, radoznala, ...\nDraginja Ramadanski je jedan od naših najboljih prevodilaca s ruskog jezika! Njena knjiga pod naslovom Sneško u tropima predstavlja zbirku eseja o iskustvu i iskušenjima prevođenja, ali i o jeziku, literaturi, umetnosti i kulturi uopšte. ...\nOvaj izbor priča Mome Kapora odvodi čitaoca u jedno specifično, pomalo romantično vreme pripovedačevog detinjstva i rane mladosti, u posleratnom Beogradu i Sarajevu. Pored ciklusa priča o Bel Amiju, šarmantnom siročetu, mangupčiću, ...\nLjubavna priča "Prepoznavanja" zasnovana je na opažanju večno zagonetnog odnosa između muškarca i žene.